title: দোয়াব (পাঞ্জাব)

text: দোয়াব জুড়ে জনপ্রিয় ঐতিহ্যবাহী নারী লোক নৃত্য হল গিদ্ধা নৃত্য। যদিও  পুরুষদের কোন  লোক নৃত্য নেই, ১৯৪৭ সালের দেশভাগের পর, ভাংড়া এই অঞ্চলে জনপ্রিয় হয়। পুরুষদের দ্বারা ঐতিহ্যগত লোকজ গান গাওয়া শৈলীকে বলা হয় "দোহায়" যেটির অস্তিত্ব ও শৈলী নিয়ে অধ্যয়নের প্রয়োজন। বলিয়ানের মত দোহায় দোহাবে, ক্ষেতে কাজ করার সময়, পুরুষদের গাইবার গান।


title: দোয়াব (পাঞ্জাব)

text: কাপুরথালার, শালিমার বাগে বার্ষিক বসন্ত মেলা অনুষ্ঠিত হয়। বার্ষিক দশেরা মেলা লাখপুরে অনুষ্ঠিত হয়। পাঞ্ছাট এবং তালহানেে বার্ষিক বৈশাখী মেলা হয়।


title: দোয়াব (পাঞ্জাব)

text: দোয়াবিরা  লোরি, বসন্ত ঘুড়ি উৎসব (পাঞ্জাব), মাঘী, বৈশাখী, হোলি, হল্লা মহল্লা, দ্বীপাবলী, রাখি বন্ধন, দশেরা এবং তীয়ান  উৎসব উদযাপন করেন।


title: অলিম্পিকে বলিভিয়া

text: বলিভিয়া প্রথম অলিম্পিক গেমসে অংশগ্রহণ করে ১৯৩৬ সালে। ১৯৪৮ থেকে ১৯৬০ পর্যন্ত কোন গেমসে অংশগ্রহণ করেনি, ১৯৬৪ গ্রীষ্মকালীন গেমস থেকে বলিভিয়া পুনরায় অংশগ্রহণ শুরু করে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া পরের সকল গ্রীষ্মকালীন গেমসে অংশগ্রহণ করেছে। শীতকালীন অলিম্পিকে বলিভিয়া প্রথম অংশগ্রহণ করেছিল ১৯৫৬ গেমসে। পরের ১৯৬০ থেকে ১৯৭৬ পর্যন্ত অংশগ্রহণ করেনি কিন্তু ১৯৮০ থেকে ১৯৯২ অংশগ্রহণ করে। ১৯৯৪ শীতকালীন গেমস থেকে আবার অংশগ্রহণ করেনি।


title: অলিম্পিকে বলিভিয়া

text: বলিভিয়ার ক্রীড়াবিদগন এখনো কোন পদক জিততে পারেনি।


title: অলিম্পিকে বলিভিয়া

text: বলিভিয়ার জাতীয় অলিম্পিক কমিটি ১৯৩২ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়।


title: অলিম্পিকে সেনেগাল

text: সেনেগাল প্রথম অলিম্পিক গেমসে অংশগ্রহণ করে ১৯৬৪ সালে। অভিষেকের পর সেনেগাল গ্রীষ্মকালীন অলিম্পিকের কোন আসর মিস করেনি। ১৯৮৮ গ্রীষ্মকালীন অলিম্পিকে সেনেগালের প্রথম ক্রীড়াবিদ হিসাবে রৌপ্য পদক জিতে।


title: অলিম্পিকে সেনেগাল

text: শীতকালীন অলিম্পিক গেমসে সেনেগাল ১৯৮৪ সালে প্রথম অংশগ্রহণ করে। এরপর অনিয়মিতভাবে ১৯৯২, ১৯৯৪, ২০০৬ ও ২০১০ সালের শীতকালীন অলিম্পিকে অংশগ্রহণ করেছে। তবে কোন পদক জিততে পারেনি।


title: লাহিড়ীপাড়া ইউনিয়ন

text: লাহিড়ীপাড়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। ইউনিয়নটি স্থানীয়ভাবে ১০ নং লাহিড়ীপাড়া ইউনিয়ন নামে পরিচিত।


title: লাহিড়ীপাড়া ইউনিয়ন

text: বগুড়া সদর


title: লাহিড়ীপাড়া ইউনিয়ন

text: আয়তন ২৪০ কিঃমিঃ লোক সংখ্যা ৫০০০০ (প্রায়)


title: লাহিড়ীপাড়া ইউনিয়ন

text: লাহিড়ীপাড়া ইউনিয়ন শিক্ষাগত দিক থেকে এগিয়ে।


title: লাহিড়ীপাড়া ইউনিয়ন

text: লাহিড়ীপাড়া ইউনিয়ন থেকে গৃহীত।


title: মাউন্টেন বাইকিং

text: মাউন্টেন বাইকিং হলো অসমতল বিশেষকরে পাহাড়ী রাস্তায় সাইকেল চালনার এক ধরণের ক্রীড়া।


title: মাউন্টেন বাইকিং

text: মাউন্টেন বাইকিং হচ্ছে একধরনের স্পোর্টস বা খেলা যেক্ষেত্রে প্রতিযোগীদেরকে একটি পাহাড়ি বা অসমতল রাস্তায় সাইকেল চালিয়ে যেতে হয়। এক্ষেত্রে সাধারণত সাধারণ সাইকেল এর পরিবর্তে বিশেষ ধরণের সাইকেল, যা অসমতল বা পাহাড়ী রাস্তায় চলাচল উপযোগী, এমন সাইকেল ব্যবহার করা হয়ে থাকে।


title: মাউন্টেন বাইকিং

text: অসমতল বা উঁচু-নিঁচু রাস্তায় চলাচলের উপযোগী করে তোলা বাইসাইকেল সর্বপ্রথম ১৮৮৬ সালের আগস্টে বাফেলো সোলজারদের মন্টানার মিসৌলা থেকে ইয়োলোস্টোন অভিযানের সময় ব্যবহার করে দেখা যায়। এছাড়াও বিভিন্ন সময়ে বিভিন্ন ঘটনা এবং পথ-পরিক্রমার মধ্য দিয়ে মাউন্টেন বাইকিং আজকের এ অবস্থায় পৌঁছেছে।


title: মাউন্টেন বাইকিং

text: মাউন্টেন বাইকিং-কে বিভিন্ন শ্রেণিতে ভাগ করা যায়। এর মধ্যে রয়েছে- ক্রস কান্ট্রি, অল-মাউন্টেন/এনডিউরা, ডাউনহিল, ফোর-ক্রস, ফ্রি রাইড, ডার্ট জাম্পিং, ট্রায়ালস, ট্রেইল রাইডিং, ইত্যাদি।


title: মাউন্টেন বাইকিং

text: মাউন্টেন বাইকঅধিকাংশ প্রতিযোগীই নিরাপত্তার জন্য হেলমেট ব্যবহার করে থাকে।


title: মাউন্টেন বাইকিং

text: সাইকেলের হেন্ডেল এর উপর শক্ত গ্রিপের উদ্দেশ্যে অনেক রাইডারই গ্লাভস ব্যবহার করে থাকে।


title: মাউন্টেন বাইকিং

text: দূর্ঘটনা হতে নিরাপদ থাকতে প্রতিযোগীরা শরীরের উপর প্যাড বা আর্মার ব্যবহার করে থাকে।


title: মাউন্টেন বাইকিং

text: অধিকাংশ মাউন্টেন বাইকারই নিরাপত্তার স্বার্থে ফাস্ট এইড কিট তাদের সাথে বহন করে থাকে। যেহেতু বিভিন্ন ধরণের বাইকিং এর ক্ষেত্রে দূর্ঘটনা ঘটার সম্ভাবনা রয়েছে, এছাড়াও অনেক বাইকাররা প্রতিযোগিতার সময় রিস্কও নিয়ে থাকে, তাই ফাস্ট এইড কিট তাদের নিরাপদ থাকতে সাহায্য করে।


title: অলিম্পিকে মিশর

text: মিশর প্রথম অলিম্পিক গেমসে অংশগ্রহণ করে ১৯১২ সালে এবং তারপর প্রায় সকল গ্রীষ্মকালীন গেমসে অংশগ্রহণ করেছে। ১৯৫৬ গ্রীষ্মকালীন অলিম্পিক মিশর, ইরাক ও লেবানন সুয়েজ যুদ্ধের প্রতিবাদ হিসাবে বয়কট করেছিল। তবে স্টকহোমে অনুষ্ঠিত ঘোড়দৌড় প্রতিযোগিতায় অংশ নিয়েছিল। এরপর ১৯৭৬ সালে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল।


title: অলিম্পিকে মিশর

text: মিশরীয় ক্রীড়াবিদগন গ্রীষ্মকালীন অলিম্পিকে ২৬টি পদক জিতেছে এবং সবচেয়ে বেশি পদক জিতেছে ভারোত্তোলন ক্রীড়ায়। শীতকালীন অলিম্পিক গেমসে কোন পদক জিততে পারেনি।


title: অলিম্পিকে মিশর

text: মিশরের জাতীয় অলিম্পিক কমিটি মিশরীয় অলিম্পিক কমিটি ১৯১০ সালে গঠিত হয় এবং একই বছর আইওসির স্বীকৃতিওও পায়।


title: মাতৃ উদ্ভিদ

text: মাতৃ উদ্ভিদ হলো যে উদ্ভিদের থেকে শাখা কেটে নিয়ে কলম করা হয়।


title: এয়ার কার্নিভাল

text: এয়ার কার্নিভাল ভারতের কোয়েম্বাটুর|কোয়েম্বাটুরে অবস্থিত এবং সিএমসি গ্রুপ দ্বারা প্রবর্তিত একটি আঞ্চলিক বিমান সংস্থা। এই বিমান সংস্থাটি ২০১৪ সালের জুন মাসে ভারতের ডিরেক্টরেট জেনারেল অব সিভিল এভিয়েশন (ডিজিসিএ) হতে আঞ্চলিকভাবে বিমন চলাচলের জন্য নো অবজেকশন সার্টিফিকেট পায়। বর্তমানে তারা একটি নির্ধারিত আঞ্চলিক এয়ারলাইন এয়ার অপারেটর পারমিট (এওপি) লাভ করেছ। এয়ারলাইনটি ২০১৬ সালের ১৮ জুলাই তার প্রধান কেন্দ্র কোয়েম্বাটুর হতে অন্যান্য আঞ্চলিক বিমানবন্দরে বিমান পরিচালনার কার্যক্রম শুরুর আশাবাদ ব্যক্ত করে । এক্ষেত্রে এয়ার কার্নিভাল তামিলনাড়ু ভিত্তিক একমাত্র এয়ারলাইন হিসাবে পরিচিত হবে । এয়ারলাইনটি প্রাথমিকভাবে একটি এটিআর ৭২-৫০০(ATR 72-500)বিমান দ্বারা এর সেবা শুরু করবে এবং ২০১৬ সালের শেষ নাগাদ আরো দুটি বিমান যোগ করার পরিকল্পনা তাদের রয়েছে ।


title: এয়ার কার্নিভাল

text: এয়ার কার্নিভাল ইন্ডিয়ার ভেতরে নিন্মোক্ত গন্তব্যস্থলগুলো ঘোষণা করেছেঃ


title: এয়ার কার্নিভাল

text: ২০১৬ সালের জুলাই মাসে প্রাপ্ত তথ্য-অনুসারে, এয়ার কার্নিভাল এর নিন্মের বিমানগুলো রয়েছেঃ


title: দাউদ মালান

text: দাউদ জোহানেস মালান (; জন্ম: ৩ সেপ্টেম্বর, ১৯৮৭) ইনার লন্ডনের রোহাম্পটন এলাকায় জন্মগ্রহণকারী বিশিষ্ট ইংরেজ ক্রিকেটার। প্রথম-শ্রেণীর ক্রিকেটে মিডলসেক্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, ডানহাতে লেগ ব্রেক বোলিংয়ে পারদর্শীতা দেখিয়েছেন দাউদ মালান।


title: দাউদ মালান

text: একই নামে পরিচিত তার বাবা দাউদ মালানও ওয়েস্টার্ন প্রভিন্স বি, নর্দার্ন ট্রান্সভাল বি এবং টেডিংটনের পক্ষে ডানহাতি ব্যাটসম্যান ও ডানহাতি ফাস্ট বোলাররূপে খেলেছিলেন।


title: দাউদ মালান

text: ২০০৫-০৬ মৌসুমে দক্ষিণ আফ্রিকার ঘরোয়া ক্রিকেটে বোল্যান্ডের পক্ষে খেলেছেন। ২০০৬ সালে এমসিসি ইয়ং ক্রিকেটার্সেরও সদস্য ছিলেন তিনি। ৭ জুলাই, ২০০৬ তারিখে মিডলসেক্সের পক্ষে যোগ দেন। একইদিনে ওভালে সারে দলের বিপক্ষে টুয়েন্টি২০ কাপে প্রথম একাদশের সদস্যরূপে খেলেন।


title: দাউদ মালান

text: ২০০৭ সালে দ্বিতীয় একাদশ চ্যাম্পিয়নশীপে ৫১.০০ গড়ে ৯৬৯ রান তুলে শীর্ষস্থানীয় রান সংগ্রাহক হন। জুন, ২০০৮ সালে প্রথম-শ্রেণীর ক্রিকেটে মিডলসেক্সের পক্ষে অভিষেক ঘটে। খেলায় তিনি অপরাজিত ১৩২ রান তোলেন। ৮ জুলাই, ২০০৮ তারিখে টুয়েন্টি২০ কাপের ইতিহাসে ২৪তম সেঞ্চুরি করেন। কোয়ার্টার ফাইনালে ল্যাঙ্কাশায়ার লাইটনিং দলের বিপক্ষে ৫৪ বলে ১০৩ রান তুলেন তিনি।


title: দাউদ মালান

text: ১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে অভিষিক্ত টাইমল মিলসের সাথে তাকেও দলের সদস্য হিসেবে অন্তর্ভূক্ত করা হয়েছিল। মিলস খেললেও তিনি খেলার সুযোগ পাননি।


title: বাঁদী থেকে বেগম

text: বাঁদী থেকে বেগম ১৯৭৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মোহসীন। এক জমিদারের মেয়ের বাঁদী থেকে বেগম হওয়ার এই ছায়াছবির কাহিনী, চিত্রনাট্য ও সংলাপ লিখেছেন সাংবাদিক ও লেখক আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। এই চলচ্চিত্রে অভিনয় মাধ্যমে ববিতা তার প্রথম জাতীয় চলচ্চিত্র পুরস্কার অর্জন করেন।


title: বাঁদী থেকে বেগম

text:
জমিদার তার মৃত্যু শয্যায় নায়েবকে তার পিতা কর্তৃক অস্বীকৃত এক মেয়ের কথা বলে। নায়েব জমিদারেরই এক কোচম্যানের কাছে পালিত সেই মেয়েকে মহলে নিয়ে আসার আগেই জমিদারের মৃত্যু হয়। জমিদারপত্নী সম্পত্তির লোভে চাঁদনীর আসল পরিচয় জেনেও তাকে জমিদার মহলের বাঁদী করে রাখে। চাঁদনী কি জানতে পারবে তার আসল পরিচয়।বাঁদী থেকে বেগম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, নাজমুল হুদা বাচ্চু, ও আঞ্জুমান আরা বেগম।
জাতীয় চলচ্চিত্র পুরস্কার


title: জয় বরুয়া

text:
জয় বরুয়া ()ভারতের প্রসিদ্ধ কন্ঠশিল্পী ও জয় ব্যান্ডের মুল কন্ঠশিল্পী। তিনি হিন্দি, তেলেগু ও অসমীয়া ভাষার চলচ্চিত্রে কন্ঠদান করেছেন । ২০১০ সনের ডিসেম্বরে মুম্বইয়ে অনুষ্ঠিত প্রথম ইংক কন্ফারেন্সে তাঁকে ফেল্লো হিসেবে নিমন্ত্রণ করা হয় ও জয়পুরে ৮-১১ ডিসেম্বর ২০১১ সনে অনুষ্ঠিত ইংকের দ্বিতীয় কন্ফারেন্সে তাঁকে বক্তা হিসেবে আমন্ত্রণ জানানো হয়
তিনসুকিয়া জেলার ডিগবয়ে জয় বরুয়া জন্মগ্রহণ করেন। তাঁর পিতার নাম রোহিণি ধর বরুয়া ও মাতার নাম রঞ্জনা বরুয়া। মাত্র চার বৎসর বয়সে তাঁর পিতা তাঁকে ভায়োলিন উপহার দেন। এইটিই ছিল তাঁর সংগীত জীবনে প্রবেশের সূচনা। সাত বৎসর বয়সে তাঁর ভগিনী তাঁকে জোড়পূর্বক সংগীত প্রতিযোগীতায় অংশ গ্রহন করান ও জয় বরুয়া এতে বিজয়ী হয়। এইভাবেই তিনি সংগীতের প্রেমী হয়ে উঠে বিশেষ করে তিনি প্রাশ্চাত্য সংগীতের প্রতি আকৃষ্ট ছিলেন । দা বিটলস্, দা ঈগলস্, সাইমন আ্যান্ড গারফাঙ্কেল ও ইউ ২ ব্যান্ড ইত্যাদি ছিল তাঁর অনুপ্রেরণার উৎস। তিনি শিলংয়ের সেন্ট আ্যান্টনিস হাইস্কুল থেকে মাধ্যমিক শিক্ষা লাভ করেন। পরবর্তী সময়ে তিনি গুয়াহাটির কমার্স কলেজ থেকে বাণিজ্য শাখায় স্নাতক ডিগ্রী লাভ করেন। ২০০২ সনে তিনি নয়না বরঠাকুরকে বিবাহ করেন। তাঁরা বর্তমান মুম্বইয়ে বসবাস করেন।
জয় বরুয়ার শিল্পী জীবন আরম্ভ হয় বিভিন্ন কম্পানীর বিজ্ঞাপনের গানে কন্ঠদান করে। তাঁর কন্ঠদান করা কয়েকটি কম্পানীর নাম হচ্ছে: ভোডাফোন, রিলায়েন্স, অ্যাল.জি, হিরো হোন্ডা, নেসক্যাফি, ক্লাব মহিন্দ্রা, টাটা টি, কোলা কোলা মিনিট মেইড, কার্ল-ওন, হর্লিক্স ও আলফা ওয়ান ইত্যাদি। ২০১০ সনে মুক্তিপ্রাপ্ত কালভার কিং নামক তেলেগু চলচ্চিত্রে তিনি নেপথ্য গায়ক হিসেবে কন্ঠদান করেন। তিনি ভ্রাম্যমাণ থিয়েটারের নেপথ্য গায়ক হিসেবে গান গায় ২০১১-২০১২ বর্ষের হেঙুল থিয়েটারের খিরকী নামক নাটকে
২০১০ সনের ২১ ডিসেম্বর তারিখে জয় বরুয়া অসমীয়া ভাষায় আঠটি গানের একটি অ্যালবাম মুক্তি দেন যার নাম জয়: লুকিং আউট দা উইন্ডো। এই আঠটি গানের মধ্যে আইকন বাইকন ও তেজিমলা গানটি অধিক জনপ্রিয় হয়। আইকন বাইকন নামক গানটির ভিডিও বানানো হয়েছে। জয় ব্যান্ডের অন্যান্য সদস্যেরা হচ্ছে পবন রসেইলি, ইবসন লাল বরুয়া, মানস চৌধুরী ও পার্থ গোস্বামী


title: সালেহ আল-ফাওজান

text: সালেহ আল-ফাওজান (জন্মঃ ১৯৩৩ খ্রিঃ) একজন ইসলামী ধর্মতত্ত্ববিদ এবং সৌদি আরবের সর্বোচ্চ উলামা পরিষদের সদস্য। তার পদবি আল-ফোজান নামেও বর্ণান্তরিত হয়ে থাকে। এছাড়া তিনি সালেহ ইবন ফাওজান ইবন আব্দুল্লাহ, সালেহ ইবন ফাওজান আল-ফাওজান, সালিহ ইবন আব্দুল্লাহ ইবন ফাওজান, সালেহ বিন ফাউজান আল-ফাওজান ও সালেহ আল-ফাওজান নামেও পরিচিত।


title: সালেহ আল-ফাওজান

text: সালেহ আল-ফাওজান আশ-শামসিয়্যাহ-এর ফাওজান পরিবার থেকে আগত। জনশ্রুতি রয়েছে তার পিতা যখন মারা যান তিনি তখন ছোট ছিলেন। এরপর পরিবারের অবশিষ্ট অভিভাবকের দ্বারা প্রতিপালিত হন।


title: সালেহ আল-ফাওজান

text: শাইখ ফাওজানের শিক্ষাজীবন শুরু হয় নিকটস্থ মসজিদের ইমামের কাছ থেকে কুরআন শিক্ষা ও মৌলিক জ্ঞান অর্জনের মাধ্যমে। এরপর তিনি আশ-শামসিয়্যাহর একটি সরকারি বিদ্যালয়ে ১৯৪৮ সালে প্রতিষ্ঠার পর সেখানে অধ্যয়ন করেন। ১৯৫০ সালে তিনি বুরায়দাহ-তে অবস্থিত ফায়সালিয়্যাহ বিদ্যালয় থেকে সেখানকার পড়াশোনা সমাপ্ত করেন এবং শিক্ষক হিসেবে সেই বিদ্যালয়ে নিয়োগ লাভ করেন। ১৯৫২ সালে বুরায়দাহর এডুকেশনাল ইন্সটিটিউট চালু হবার পর শাইখ ফাওজান সেখানে ভর্তি হন এবং ১৯৫৬ সালে গ্রাজুয়েট হন। তিনি ১৯৬০ সালে ইমাম রিয়াদের মুহাম্মদ ইবন সউদ ইসলামিক ইউনিভার্সিটি থেকে শারিয়াহ ফ্যাকাল্টি থেকে গ্রাজুয়েট সম্পন্ন করেন। এরপর ফিকাহ-এর উপর মাস্টার্স ও ডক্টরেট করেন।


title: সালেহ আল-ফাওজান

text: ডক্টরেট সম্পন্ন করার পর তিনি রিয়াদের ইমাম মুহাম্মদ এডুকেশনাল ইন্সটিটিউট-এর শারিয়াহ ফ্যাকাল্টিতে শিক্ষক হিসেবে নিযুক্ত হন। পরে তিনি উচ্চতর শিক্ষা বিভাগ ও উসুল আদ-দ্বীন ফ্যাকাল্টিতে স্থানাতরিত হন। তিনি পরবর্তীতে সৌদি আরবের সুপ্রিম কোর্টের প্রধান বিচারপতি হিসেবে দায়িত্ব পালন করেন। এই পদ থেকে অব্যাহতির পরে পুনরায় তিনি অধ্যাপনায় ফিরে যান।


title: সালেহ আল-ফাওজান

text: তিনি সৌদি আরবের সর্বোচ্চ ধর্মীয় সংস্থা “ঊর্ধ্বতন উলামা পরিষদ”-এর একজন সদস্য ছিলেন যা ধর্মীয় ব্যাপারে বাদশাহকে উপদেশ প্রদান করে থাকে। তিনি বর্তমানে ইসলামী গবেষণা ও ফাতাওয়া প্রদান স্থায়ী কমিটির সদস্য, যা “ঊর্ধ্বতন উলামা পরিষদ”-এর একটি কমিটি। এই পরিষদটি ঊর্ধ্বতন ধর্মতত্ত্ববিদের দ্বারা ইসলামী আইন বা ফিকাহ-এর বিষয় ও বিধিবিধান এবং গবেষণা পত্র প্রণয়ন করে থাকে।


title: সালেহ আল-ফাওজান

text:
শাইখ ফাওজান তাঁর একটি রেকর্ড করা বক্তব্যে দাসত্বের ব্যাপারে বলেন যা ২০০৩ সালে আলোর মুখ দেখে এবং বিতর্কের মধ্যে পড়ে। তাঁর বিতর্কিত উদ্ধৃতিটি হলঃ “দাসত্ব ইসলামের একটি অংশ... দাসত্ব জিহাদের অংশ এবং জিহাদ ততদিন থাকবে যতদিন ইসলাম থাকবে।”
যে আধুনিকতাবাদী ব্যাখ্যাতে বলা হয়ে থাকে “ইসলামে দাসত্ব সম্পূর্ণ বিলুপ্ত হয়েছে” তিনি সেই মতামতকে অগ্রাহ্য করেন এবং বলেন, “তারা অজ্ঞ, পণ্ডিত নয়... যে যাই বলুক তারা অবিশ্বাসীদের মতো কথা বলছে।”


title: সালেহ আল-ফাওজান

text: ২০১৪ সালের মার্চ মাসে বুফেতে খাদ্য গ্রহণ নিয়ে বিতর্ক সৃষ্টি হলে তিনি বলেন, “আমাকে দায়ী করা হয় আমি বুফেতে খাদ্য গ্রহণকে নিষিদ্ধ বলেছি, অথচ এটি আপাত মিথ্যা কল্পনা ও জালিয়াতি দ্বারা অনুপ্রাণিত”।


title: সালেহ আল-ফাওজান

text: ২০১৬ সালের মে মাসে আবার পশ্চিমা মিডিয়ার দৃষ্টি আকর্ষণ করেন যখন তিনি বিড়ালের সঙ্গে ছবি তোলার নতুন প্রবণতার ব্যাপারে বলেন। তাঁকে এ ব্যাপারে জিজ্ঞেস করা হলে তিনি বলেন, “কি? আপনি বিড়ালের সাথে ছবি তোলা বলতে কি বোঝাচ্ছেন?” এরপর তিনি বলেন, “অকারণে ছবি তোলাই নিষিদ্ধ, বিড়াল এখানে বিষয় না”।


title: টাইমল মিলস

text: টাইমল সলোমন মিলস (; জন্ম: ১২ আগস্ট, ১৯৯২) ইয়র্কশায়ারের ডিউসবারিতে জন্মগ্রহণকারী ইংল্যান্ডের আন্তর্জাতিক ক্রিকেটার। ৫ জুলাই, ২০১৬ তারিখে শ্রীলঙ্কার বিপক্ষে তার টি২০আই অভিষেক ঘটে। বর্তমানে তিনি সাসেক্সের প্রতিনিধিত্ব করছেন। দলে তিনি মূলতঃ বামহাতি ফাস্ট বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখিয়েছেন টাইমল মিলস।


title: টাইমল মিলস

text: সাফোকের মিল্ডেনহল এলাকায় অবস্থিত মিল্ডেনহল কলেজ অব টেকনোলজিতে পড়াশোনা করেছেন তিনি। ২০১১ সালে চেমসফোর্ডে সফরকারী শ্রীলঙ্কা একাদশের বিপক্ষে এসেক্সের সদস্যরূপে প্রথম-শ্রেণীর ক্রিকেটে অভিষেক ঘটে তার। জুলাই, ২০১১ সালে গ্রেস রোডে লিচেস্টারশায়ারের বিপক্ষে চ্যাম্পিয়নশীপের খেলায় অভিষিক্ত হন তিনি। ঐ খেলার প্রথম ইনিংসে ০/৫১ বোলিং পরিসংখ্যান গড়লেও দ্বিতীয় ইনিংসে ৩/৪৮ লাভ করেন।


title: টাইমল মিলস

text: ২০০১ সালের শীতকালে ইংল্যান্ড পারফরম্যান্স প্রোগ্রামে তিনি অন্তর্ভূক্ত হন। লাফবোরায় প্রশিক্ষণের পাশাপাশি গ্রেটার ম্যানচেস্টার ফায়ার ডিপার্টম্যান্ট ও নর্থ ওয়েলসে প্রশিক্ষণ নেন। এরপর নভেম্বরে তিন সপ্তাহের বিশেষজ্ঞ ফাস্ট বোলিং কার্যক্রমের অংশ হিসেবে দক্ষিণ আফ্রিকার পচেফস্ট্রুমে যান। ১৬ ডিসেম্বর শুক্রবার আশ্চর্যজনকভাবে ইংল্যান্ড লায়ন্স দলের ১৬ সদস্যের তালিকায় অন্তর্ভূক্ত হন তিনি। নটিংহ্যামশায়ারের সদস্য জেমস টেলরের নেতৃত্বাধীন দলটি বাংলাদেশ সফর করেছিল।


title: টাইমল মিলস

text: ১৩ জুন, ২০১৬ তারিখে সফরকারী শ্রীলঙ্কার বিপক্ষে একমাত্র টুয়েন্টি২০ আন্তর্জাতিকে খেলার জন্য দাউদ মালানের সাথে তাকেও দলের সদস্য হিসেবে অন্তর্ভূক্ত করা হয়েছিল। অতঃপর ৫ জুলাই, ২০১৬ তারিখে তার অভিষেক ঘটে। খেলায় তার দল ১৫ বল বাকী থাকতে ৮ উইকেটে জয়লাভ করে।


title: প্রেরিত শিষ্য যোহনের নিকট প্রকাশিত বাক্য

text: প্রকাশিত বাক্য ("রহস্যোদ্ঘাটনের পুস্তক"; "যোহনের নিকট রহস্যোদ্ঘাটন"; "যোহনের ভবিষ্যৎ ঘটনার ইঙ্গিতপূর্ণ পুস্তক") হল নূতন নিয়মের একটি পুস্তক। এই পুস্তকটি খ্রিস্টীয় পুনরুত্থানবাদে একটি কেন্দ্রীয় স্থান অধিকার করে রয়েছে। কোইন গ্রিকে লিখিত এই পুস্তকের প্রথম শব্দ "apokalypsis" (অর্থাৎ,"উন্মোচন" বা "রহস্যোদ্ঘাটন") থেকে এই পুস্তকটির নামকরণ করা হয়েছে। "প্রকাশিত বাক্য" নূতন নিয়ম অপ্রক্ষিপ্তাংশে ভবিষ্যৎ ঘটনার ইঙ্গিতপূর্ণ একমাত্র পুস্তক (যদিও নূতন নিয়মের সুসমাচার ও পত্রাবলি অংশে ভবিষ্যৎ ঘটনার ইঙ্গিতপূর্ণ কিছু সংক্ষিপ্ত পংক্তি রয়েছে)।


text: "প্রকাশিত বাক্য" পুস্তকের গ্রন্থকার নিজের নাম "যোহন" বলে উল্লেখ করেছেন। তবে তাঁর সঠিক পরিচয় গবেষকদের মধ্যে একটি বিতর্কের বিষয় হয়ে রয়ে গিয়েছে। জাস্টিন মারট্যার, আইরেনিয়াস, সার্ডিসের বিশপ মেলিটো, আলেকজান্দ্রিয়ার ক্লিমেন্ট এবং মিউর্যাপটরিয়ান পুথির রচয়িতা "প্রকাশিত বাক্য" পুস্তকের "যোহন"কে প্রেরিত যোহন বলে চিহ্নিত করেন। আধুনিক গবেষকেরা সাধারণভাবে ভিন্নমত পোষণ করেন। অনেকেই মনে করেন, এই পুস্তকের রচয়িতা একজন খ্রিস্টান নবি (ভবিষ্যদ্বক্তা) কোনও কোনও আধুনিক গবেষক এই পুস্তকের রচয়িতাকে এক অনুমিত চরিত্র মনে করেন। তাঁরা এই চরিত্রটির নাম দিয়েছেন "প্যাটমোসের জন"। একাধিক প্রথাগত সূত্র থেকে জানা যায়, সম্রাট ডোমিশিয়ানের রাজত্বকালে (৮১-৯৬ খ্রিস্টাব্দ) এই গ্রন্থটি রচিত হয়েছিল। এই ধারণার সপক্ষে যথেষ্ট প্রমাণও পাওয়া গিয়েছে।


text: "প্রকাশিত বাক্য" পুস্তকটি তিনটি সাহিত্য বর্গের অন্তর্গত: পত্রমূলক, রহস্যোদ্ঘাটনমূলক ও ভবিষ্যদ্বাণীমূলক। এই পুস্তকের শুরুতে দেখা যায় এজিয়ানের প্যাটমোস দ্বীপ থেকে যোহন "এশিয়ার সপ্ত মণ্ডলী"র উদ্দেশ্যে একটি পত্র রচনা করছেন। এরপর তিনি ভাবদৃষ্টিতে দেখা একাধিক ঘটনার বিবরণ দিয়েছেন। এই বিবরণের মধ্যে রয়েছে ব্যাবিলনের মহাগণিকা ও পশু এবং পরিশেষে যিশুর দ্বিতীয় আগমন।


text: এই পুস্তকের অস্পষ্ট ও অত্যধিক কল্পনামূলক বিবরণগুলিএ একাধিক খ্রিস্টীয় ব্যাখ্যা রয়েছে: ইতিহাসবাদী ব্যাখ্যা অনুসারে, ভাবদৃষ্টিতে দেখা এই ঘটনাগুলি হল ইতিহাসের একটি প্রসারিত দৃষ্টিভঙ্গি; প্রিটারিস্ট ব্যাখ্যা অনুসারে, এই ঘটনাগুলি প্রধানত প্রেরিতদের যুগের (খ্রিস্টীয় ১ম শতাব্দ) বা অনন্তপক্ষে রোমান সাম্রাজ্যের পতনের ইঙ্গিতবাহী; ভবিষ্যৎবাদীরা মনে করেন, এই পুস্তকে উল্লিখিত ঘটনাগুলি ভবিষ্যতের ঘটনার বিবরণ; এবং আদর্শবাদী ও প্রতীকবাদী ব্যাখ্যা অনুসারে, এই ঘটনাগুলি প্রকৃত ঘটনা বা ঐতিহাসিক ব্যক্তিত্বের বিবরণ নয়, বরং এগুলি আধ্যাত্মিক পথ এবং সৎ ও অসতের দ্বন্দ্বের একটি রূপক।


title: ইবরাহিম ইসমাইল চুন্দ্রিগড়

text: ইবরাহিম ইসমাইল চুন্দ্রিগড় (; আই. আই. চুন্দ্রিগড় নামে পরিচিত) (১৫ এপ্রিল ১৮৯৮ - ১৩ মার্চ ১৯৬৮) ছিলেন পাকিস্তানের ৬ষ্ঠ প্রধানমন্ত্রী।


title: ইবরাহিম ইসমাইল চুন্দ্রিগড়

text: তিনি ১৮৯৮ সালের ১৫ এপ্রিল ব্রিটিশ ভারতের বোম্বে প্রেসিডেন্সির আহমেদাবাদে জন্মগ্রহণ করেন। তিনি বোম্বে বিশ্ববিদ্যালয়ে শিক্ষালাভ করেছেন।


title: ইবরাহিম ইসমাইল চুন্দ্রিগড়

text: বোম্বে বিশ্ববিদ্যালয়ে শিক্ষার্জন করার পর তিনি আহমেদাবাদে আইনজীবী হিসেবে কাজ শুরু করেন। ১৯১৪ সালে তিনি আহমেদাবাদ পৌরসভার সদস্য নির্বাচিত হন। ১৯৩৭ সালে তিনি বোম্বে আইন পরিষদের সদস্য নির্বাচিত হন। একই বছর তিনি বোম্বে হাইকোর্টে আইনজীবী হিসেবে যোগ দেন।


title: ইবরাহিম ইসমাইল চুন্দ্রিগড়

text: ১৯৩৮ সালে তিনি মুসলিম লীগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লীগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন।


title: ইবরাহিম ইসমাইল চুন্দ্রিগড়

text: পাকিস্তান প্রতিষ্ঠার পর গঠিত প্রথম মন্ত্রীসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন।


title: ইবরাহিম ইসমাইল চুন্দ্রিগড়

text: ১৯৫৭ সালে হোসেন শহীদ সোহরাওয়ার্দী পদত্যাগ করার পর রাষ্ট্রপতি ইস্কান্দার মীর্জা কর্তৃক চুন্দ্রিগড় অন্তর্বর্তীকালীন প্রধানমন্ত্রী হন। কৃষক শ্রমিক পার্টি, নেজামে ইসলাম, মুসলিম লীগ ও রিপাবলিকান পার্টির সমন্বয়ে তার জোট সরকার গঠিত হয়েছিল। নির্বাচনী আইন সংশোধন করে দেশে স্বতন্ত্র নির্বাচন প্রয়োগ করতে হবে এই শর্তে মুসলিম লীগ রিপাবলিকান পার্টির সাথে জোটে যোগ দিয়েছিল। কিন্তু জোটের শরিক দলগুলির মধ্যে মতপার্থক্য দেখা দেয়। এরপর ইস্কান্দার মীর্জা তাকে পদচ্যুত করেন।


title: ইবরাহিম ইসমাইল চুন্দ্রিগড়

text: করাচির একটি সড়কের নাম তার স্মরণে আই. আই. চুন্দ্রিগড় রোড রাখা হয়েছে।


title: মাগুরা শুভেচ্ছা প্রিপারেটরি স্কুল

text: মাগুরা শুভেচ্ছা প্রিপারেটরি স্কুল (ইংরেজি:Magura Shuvechchha PreParatory School) মাগুরা জেলার একটি শিক্ষা প্রতিষ্ঠান।


title: মাগুরা শুভেচ্ছা প্রিপারেটরি স্কুল

text: এই বিদ্যালয়টি মাগুরা জেলার ঢাকা-খুলনা-কুষ্টিয়া মহাসড়কের উত্তর-পশ্চিমে সদর হাসপাতালের পশ্চিমে কাউন্সিল পাড়া নামক স্থানে অবস্থিত।


title: মাগুরা শুভেচ্ছা প্রিপারেটরি স্কুল

text: গোলাম মাখতার এন্ড দোররেজা খানম ট্রাস্ট মাগুরা শহরে ২০০৬ সালে ‘শুভেচ্ছা প্রিপারেটরি স্কুল এন্ড কলেজ’ প্রতিষ্ঠা করে।প্রথমে এটি কোচিং সেন্টার হিসাবে ব্যবহৃত হতো। ২০১০ সাল থেকে ভিন্ন একটি প্রতিষ্ঠান কাটাখালী মাধ্যমিক বিদ্যালয়ের নামে মাধ্যমিক পর্যায়ে ছাত্র-ছাত্রী ভর্তি শুরু করে। ২০১২ সাল থেকে প্রতিষ্ঠানটি পাবলিক পরীক্ষায় অংশ গ্রহণ করছে। ২০১৪ সালে মাধ্যমিক ও উচ্চ মাধ্যমিক শিক্ষা অধিদপ্তর কর্তৃক নিবন্ধিত হয়ে নিম্ন মাধ্যমিক পর্যন্ত পাঠদান শুরু করে।


title: মাগুরা শুভেচ্ছা প্রিপারেটরি স্কুল

text: বর্তমান বিদ্যালয়টি .৯০ একর জমির উপর অবস্থিত। বিদ্যালয়টিতে বৃহৎ একটি পাঁচতলা ভবনসহ প্রধান শিক্ষকের বাসভবন রয়েছে। মোট শ্রেণিকক্ষ রয়েছে ১০টি, অফিস কক্ষ ৩টি, গবেষণাগার ১টি, লাইব্রেরি ১টি রয়েছে।


title: মাগুরা শুভেচ্ছা প্রিপারেটরি স্কুল

text: বিদ্যালয়টিতে নার্সারি থেকে দশম শ্রেণির পর্যন্ত পৃথক পৃথক শিফটে প্রচলিত সরকারি নিয়মে ভর্তি পরীক্ষার মাধ্যমে ছাত্র-ছাত্রী ভর্তি করানো হয়। বর্তমানে বিদ্যালয়টিতে প্রায় ৮০০ ছাত্র-ছাত্রী অধ্যয়নরত আছে এবং শিক্ষক,কর্মকর্তা-কর্মচারী রয়েছে প্রায় ৩০ জন।


title: মাগুরা শুভেচ্ছা প্রিপারেটরি স্কুল

text: বিতর্ক প্রতিযোগিতা, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট প্রভৃতি সহশিক্ষা কার্যক্রম চালু আছে এখানে। ২০১৫ সালে সমকাল বিএফএফ বিজ্ঞান বির্তক প্রতিযোগিতায় প্রতিষ্ঠানটি মাগুরা জেলা পর্যায়ে চ্যাম্পিয়ন হওয়ার গৌরব অর্জন করে।


title: মাগুরা শুভেচ্ছা প্রিপারেটরি স্কুল

text: ২০১৪ সালে পি.এস.সি পরীক্ষায় উক্ত প্রতিষ্ঠান থেকে ১৪ জন ট্যালেন্টপুল বৃত্তি পেয়ে জেলায় ২য় অবস্থানে ছিল।


title: শওকত জঙ্গ

text: শওকত জঙ্গ (মৃত্যুঃ ১৬ অক্টোবর ১৭৫৬) ছিলেন পূর্ণিয়ার নায়েব নাযিম এবং বাংলা-বিহার-উড়িষ্যার শেষ স্বাধীন নবাব সিরাজউদ্দৌলার প্রতিদ্বন্দ্বী। তিনি ছিলেন নবাব আলীবর্দী খানের ভ্রাতুষ্পুত্র সৈয়দ আহমদ খান সওলত জং এর পুত্র।


title: শওকত জঙ্গ

text: শওকত জঙ্গ ছিলেন বাংলার নবাব আলীবর্দী খান-এর নাতি। আলীবর্দী খানের ছিল তিন কন্যা। তিন কন্যাকেই তিনি নিজের বড়ভাই "হাজি আহমদ"-এর তিন পুত্র, নোয়াজেশ মোহাম্মদের সাথে বড় মেয়ে ঘসেটি বেগমের, সৈয়দ আহমদ খান সওলত জং সাথে মেজ মেয়ে মায়মুনা বেগমের এবং জয়েনউদ্দিন আহম্মদের সাথে ছোট মেয়ে আমেনা বেগমের বিয়ে দেন। তিনি ছিলেন আলীবর্দী খানের মেজ মেয়ে মায়মুনা বেগমের সন্তান। তাঁর জন্মতারিখ বা সাল সম্পর্কে বিশদ জানা যায় না।


title: শওকত জঙ্গ

text: পিতা সৈয়দ আহমদ খান সওলত জং-এর মৃত্যুর পর ১৭৫৬ খ্রিস্টাব্দের ২৭ মার্চ তিনি পূ্র্ণিয়ার নায়েব নাযিম নিযুক্ত হন।


title: চট্টগ্রাম পানি সরবরাহ ও পয়ঃনিষ্কাশন কর্তৃপক্ষ

text: চট্টগ্রাম পানি সরবরাহ ও পয়: নিষ্কাশন কর্তৃপক্ষ সংক্ষেপে চট্টগ্রাম ওয়াসা (CWASA) বাংলাদেশের চট্টগ্রাম জেলায় অবস্থিত পল্লী উন্নয়ন ও সমবায় বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে চট্টগ্রাম বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। এই কার্যালয়ের নামানুসারে ওই স্থান ওয়াসা মোড় হিসেবে পরিচিত। কার্যালয়টি ১৯৬৩ সালের ১৯৬৩ সালের ১৬ অক্টোবর পূর্ব পাকিস্তান অধ্যাদেশ নম্বর ১৯-এর অধীনে চট্টগ্রাম শহরে প্রতিষ্ঠিত হয়।


title: অরবিট ডাউনলোডার

text: অরবিট ডাউনলোডার হলো মাইক্রোসফট উইন্ডোজ এর একটি ডাউনলোড ম্যানেজার।এই প্রোগ্রামটির প্রধান একটি বৈশিষ্ট্য হলো ইউটিউব,ডেইলিমোশন,মেটাকেফে ইত্যাদি সাইট এর ভিডিও দেখানো ও তা ডাউনলোড করা। এই ডাউনলোডারটি ফাইলকে ছোট ছোট ভাগে ভাগ করে ডাউনলোডের গতি বৃদ্ধি করে যা অন্য ব্যবহারকারীদের ব্যান্ডউইথ একই রাখে।


title: অরবিট ডাউনলোডার

text: অরবিট ডাউনলোডার এইচটিপিপি, এইচটিপিপিএস, এফটিপি, মেটালিংক, আরটিএসপি, এমএমএস এবং আরটিএমপি ইত্যাদি প্রোটোকল থেকে ডাউনলোড করার অনুমতি দিয়ে থাকে।ইন্টারনেট এক্সপ্লোরার,মজিলা ফায়ারফক্স,ম্যাক্সথন,অপেরা ওয়েব ব্রাউজার ইত্যাদিতে অরবিট ডাউনলোডার চলে।


title: অরবিট ডাউনলোডার

text: যদিও অরবিট ডাউনলোডার বিনামূল্যে ব্যবহার করা যায় তবে এটি একধরনের বিজ্ঞাপন প্রচারক পণ্য। এটি এর হোমপেইজ প্রায় পরিবর্তন করে এবং বিভিন্ন ধরনের সফটওয়ার ইন্সটল করার জন্য প্রচার করে যা ক্ষতিকর নয়। এটি তার হোম পেইজে কিছু বিল্টইন বিজ্ঞাপন দেখায় এবং কিছু দেখায় কোনো ফাইল ডাউনলোড হবার পর।


title: অরবিট ডাউনলোডার

text: পরবর্তীতে একটি রিপোর্ট করা হয় যে অরবিট ডাউনলোডারের ৪.১.১.১৫ ভারশনে একটি বটনেট-যুক্ত আছে যা এটির ব্যবহারকারীর অজ্ঞাতে একটি ডিডস (ডেনিয়েল ওফ সার্ভিস) এট্যাক করে।. এই ধরনের কাজের জন্য নিরাপত্তা বিশ্লেষকরা এটিকে একধরনের ভাইরাস হিসেবে চিন্হিত করে। এর বর্তমান ভারশন ৪.১.১.১৯ এ আগের এই মডিউল আছে কিনা এই ব্যাপে কোনো নিশচিত তথ্য নেই।


title: চিপ (কম্পিউটার)

text: চিপ হলো একধনের ব্যাক্তিগত সিংগেল বোর্ড কম্পিউটার যেটা আমেরিকার নেক্সট থিংস কোম্পানি কিকস্টারটারের মাধ্যমে বিতরন শুরু করে। "পৃথিবীর প্রথম ৯ $ এর কম্পিউটার” এর প্রচার এভাবেই করা হয়।২০১৬ সালের জুলাই মাসে এটি এর ব্যবহারকারীদের কাছে পাঠানো হয়েছে।


title: ফাজিলকা জেলা

text: ফাজিলকা জেলা উত্তর-পশ্চিম ভারতীয় প্রজাতন্ত্রে, পাঞ্জাব রাজ্যের ২২টি জেলার মধ্যে অন্যতম নতুন জেলা। এই জেলায় ৩১৪টি রাজস্ব গ্রাম আছে।


title: ফাজিলকা জেলা

text: ফাজিলকা জেলার  সদর দপ্তর  ফাজিলকা শহর। আবোহার এই জেলার বৃহত্তম শহর।


title: ফাজিলকা জেলা

text: ২৭ জুলাই ২০১১ সালে, ফাজিলকা জেলাকে পাঞ্জাব সরকারের দ্বারা পাঞ্জাবের ২১তম জেলা হিসেবে ঘোষণা করা হয়. তার আগে  ফাজিলকা ফিরোজপুর জেলার অন্তর্ভুক্ত ছিল।


title: ফাজিলকা জেলা

text: এটা পাকিস্তান সীমান্তের পাশে অবস্থিত। উত্তরে ফিরোজপুর জেলা, শ্রী মুক্তসার সাহিব এর পূর্বে, দক্ষিণে রাজস্থান এবং পাকিস্তান পশ্চিমে। এটি ফজল দীন দ্বারা অধিষ্ঠিত ছিল এবং নাম ছিল বাংলা।


title: ফাজিলকা জেলা

text: গ্রীষ্মকালে খুব গরম এবং শীতকালে খুব ঠান্ডার জন্য, এটির জলবায়ু চরভাবাপন্ন। শতদ্রু নদী, জেলার মধ্য দিয়ে প্রবাহিত হয়ে  ভারত-পাকিস্তান সীমান্ত দিয়ে পাকিস্তানেের দিকে প্রবাহিত হয়।


title: ফাজিলকা জেলা

text:
জেলা প্রশাসকই, জেলার সিইও। ২০১৪ সালে মনজিত ব্রার, আইএএস,  ফাজিলকা জেলা প্রশাসক হন। জেলাটি প্রশাসনিকভাবে নিম্নলিখিত তহশিলের বিভক্ত :
আবোহার শহর, ফাজিলকা জেলার বৃহত্তম শহর।


title: ফাজিলকা জেলা

text: ভারতের ১৯৬১ সালের  জনগণনা অনুসারে, ফিরোজপুর জেলার ফাজিলকা তহশীল এর ৬০.২% মানুষ হিন্দি, তাদের ভাষা হিসাবে নিবন্ধিত করেছে এবং কেবলমাত্র ৩৯.৪% পাঞ্জাবী ভাষাকে তাদের ভাষা হিসাবে নিবন্ধিত করেছে।


title: ক্রিস হেমসওর্থ

text: ক্রিস হেমসওর্থ (জন্ম ১১ অগাস্ট ১৯৮৩) একজন অস্ট্রেলিয়ান অভিনেতা। তিনি অস্ট্রেলিয়ান টিভি সিরিজ "হোম এন্ড অ্যাওয়ে-তে" কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর "থর" (২০১১), "দ্য অ্যাভেঞ্জার্স" (২০১২), "" (২০১৩), এবং "" (২০১৫) চলচিত্রগুলোতে অভিনয় করে সর্বাধিক পরিচিতি লাভ করেন। কল্পবিজ্ঞান নির্ভর চলচিত্র স্টার ট্রেক (২০০৯), থ্রিলার এডভেঞ্চার "এ পারফেক্ট গেটওয়ে" (২০০৯), হরর কমেডি "দ্যা কেবিন ইন দ্যা উডস" (২০১২), ডার্ক ফ্যান্টাসি অ্যাকশন ফিল্ম "স্নো হোয়াইট এন্ড দ্যা হান্টসম্যান" (২০১২), যুদ্ধ ভিত্তিক "রেড ডাউন" (২০১২) এবং জীবনী ভিত্তিক স্পোর্টস ড্রামা ফিল্ম "রাশ" (২০১৩) চলচিত্র সমূহে অভিনয় করেছেন।


title: ক্রিস হেমসওর্থ

text: এছাড়াও ২০১৫ সালে, হেমসওর্থ অ্যাকশন থ্রিলার ছবি "ব্ল্যাকহ্যাট, কমেডি ফিল্ম "ভ্যাকেশন" এবং জীবনী নির্ভর থ্রিলার "ইন দ্যা হার্ট অব দ্যা সী" এই চলচিত্রগুলোতে সফল ভাবে অভিনয় করেন।" ক্রিস হেমসওর্থ সনি'স রোবটের "ঘোস্টবাস্টার্স" চলচিত্রে পার্শ্ব চরিত্রের ভূমিকায় অভিনয় করেন। .


title: মুনশি আশরাফ হোসেন

text: সাহিত্যরত্ন মুনশি আশরাফ হোসেন (১৮৯২-১৯৬৫) বাঙালি কবি, গবেষক, পুথি ও লোকসাহিত্য সংগ্রাহক।


title: মুনশি আশরাফ হোসেন

text: আশরাফ হোসেন ১৮৯২ সালে সিলেটের কমলগঞ্জ থানার রহিমপুর গ্রামে জন্মগ্রহণ করেন। তিনি স্থানীয় মক্তবে শিক্ষা শুরু করেছেন। কওমি মাদ্রাসায় পাঁচ বছর শিক্ষার্জনের পর তিনি মুনশি উপাধি লাভ করেন। কালিপ্রসাদ মধ্য ইংরেজি স্কুলে তিনি তৃতীয় শ্রেণী পর্যন্ত পড়াশোনা করেছেন।


title: মুনশি আশরাফ হোসেন

text: এর তিন বছর পর ১৯১৮ সালে নিজ গ্রামে তার স্থাপিত প্রাথমিক বিদ্যালয়ে শিক্ষকতা শুরু করেন। ১৯২২ সালে তিনি এই স্কুলের প্রধান শিক্ষক হন। একই বছর শিলচর নর্মাল স্কুল থেকে গুরু ট্রেনিং পরীক্ষায় উত্তীর্ণ হন।


title: মুনশি আশরাফ হোসেন

text: আশরাফ হোসেন ১৯১৮ সালে সাহিত্য চর্চা শুরু করেন। বিভিন্ন ম্যাগাজিন ও পত্রিকায় তিনি স্থানীয় সমস্যাদি নিয়ে লেখালেখি করতেন। একই সময়ে লোকসাহিত্য সংগ্রহ নিয়ে উৎসাহিত হন। দীনেশচন্দ্র সেনের "পূর্ববঙ্গ-গীতিকা" গ্রন্থে তার সংগৃহিত "মণিপুরের লড়াই" সংকলিত হয়েছে।


title: মুনশি আশরাফ হোসেন

text: তিনি ১২টি মৌলিক গ্রন্থ প্রণয়ন করেছেন। এর মধ্যে রয়েছে "আশরাফ দেওয়ানা", "ভূমিকম্পের কবিতা", "আদম খাঁ দেওয়ানের গীত" ইত্যাদি। লোকসাহিত্য বিষয়ে তার সম্পাদিত ৩০টি গ্রন্থ রয়েছে যার মধ্যে রয়েছে "দিলকুশ কন্যার বারমাসী", "শান্তিকন্যার বারমাসী", "লিলাইর বারমাসী", "মধুমালার গীত" প্রভৃতি। এছাড়াও তিনি ১৭টি পাঠ্যপুস্তক প্রণয়ন করেছেন। যেমন "মক্তবি বাল্যশিক্ষা", "সাহিত্য সুধা", "নববিধান ধারাপাত" ইত্যাদি। মাসিক আল ইসলাহ পত্রিকায় তার রচিত "সিলহটের ইতিহাস" ধারাবাহিকভাবে প্রকাশিত হয়েছে।


title: মুনশি আশরাফ হোসেন

text: সাহিত্যে অবদানের স্বীকৃতি হিসেবে মুর্শিদাবাদ বঙ্গ সাহিত্য মন্ডল ১৯৩৫ সালে তাকে "পুরাতত্ত্ববিদ" উপাধি দেয়। ১৯৪৩ সালে আসাম সরকার তাকে সাহিত্য বৃত্তি প্রদান করে। ১৯৫২ সালে নিখিল বঙ্গ সাহিত্য সংঘ তাকে "সাহিত্যরত্ন" ও "কাব্যবিনোদ" উপাধি দেয়। ১৯৬৫ সালে পাকিস্তান সরকার তাকে "তমগা-ই-কায়েদে আজম" উপাধি প্রদান করে। বাংলা একাডেমি তাকে আর্থিক সহায়তা প্রদান করেছিল।


title: মুনশি আশরাফ হোসেন

text: আশরাফ হোসেন ১৯৬৫ সালের ২৪ জানুয়ারি নিজ গ্রামে ইন্তেকাল করেন।


title: অলিম্পিকে মরক্কো

text: মরোক্কো প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়।


title: অলিম্পিকে মরক্কো

text: শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে।


title: অলিম্পিকে মরক্কো

text: মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি।


title: অলিম্পিকে মরক্কো

text: মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়।


title: কমলা দাশগুপ্ত

text: কমলা দাশগুপ্ত () (১১ মার্চ, ১৯০৭ - ১৯ জুলাই, ২০০০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী ও সাহিত্যিক


title: কমলা দাশগুপ্ত

text: কমলা দাশগুপ্ত ১৯০৭ সালে ঢাকার বিক্রমপুরে এক বৈদ্য পরিবারে জন্মগ্রহণ করেন। ১৯২৪ সনে তিনি ঢাকার ব্রাহ্মবালিকা শিক্ষালয় থেকে প্রবেশিকা পাশ করেন। এর পরে তার পরিবার কলকাতায় গমন করে। কলকাতায় তিনি বেথুন কলেজে ভর্তি হন। ১৯২৮ সনে বেথুন কলেজ থেকে বি.এ ডিগ্রি লাভ করেন এবং পরে কলকাতা বিশ্ববিদ্যালয়ের অধীনে ইতিহাসে এম.এ পাস করেন।


title: কমলা দাশগুপ্ত

text: এম.এ শ্রেণির ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি বিপ্লবী দীনেশ মজুমদারের কাছে লাঠিখেলা শিখতে আরম্ভ করেন। ১৯২৯ সালে যুগান্তর দলের নেতা রসিকলাল দাসের প্রেরণায় গান্ধীর অহিংসবাদ ছেড়ে সশস্ত্র সংগ্রামের জন্য যুগান্তর দলে যোগ দেন। সহপাঠী হিসাবে ছিল কল্যাণী দাস। তিনি বীণা দাসকে রিভলবার সরবরাহ করেন যা দিয়ে তিনি ফেব্রুয়ারি ১৯২২ সালে গভর্নর স্ট্যানলি জ্যাকসনকে হত্যার চেষ্টা করেন। তিনি বোমা হামলার সাথে জড়িত থাকার কারণে বেশ কয়েকবার গ্রেফতার হন কিন্তু প্রমাণের অভাবে প্রত্যেক সময় মুক্তি পান। ১৯৩২-৩৮ তিনি প্রেসিডেন্সি ও হিজলী বন্দী নিবাসে আটক থাকেন। হিজলি বন্দি নিবাসে বন্দি থাকা অবস্থায় তিনি ম্যালেরিয়ায় আক্রান্ত হন।


title: কমলা দাশগুপ্ত

text: ১৯৩০ সালে তিনি বাড়ি ছেড়ে দরিদ্র নারীদের জন্য একটি হোস্টেলের ম্যানেজার হিসেবে চাকরি নেন। সেখানে তিনি বিপ্লবীদের জন্য বোমা ও বোমা তৈরির সরঞ্জাম সংরক্ষণ করতেন এবং বহন করে আনতেন। ভারত ছাড়ো আন্দোলনে যোগ দিয়েও কারাবাস করেছেন তিন বছর (১৯৪২-৪৫)। দাংগা বিধ্বস্ত নোয়াখালী তে ত্রানের কাজ করেছেন এই বিপ্লবী।


title: কমলা দাশগুপ্ত

text: কর্মজীবনে শিক্ষকতা ছাড়াও "মন্দিরা" পত্রিকা সম্পাদনা করতেন কমলা দাশগুপ্ত। দেশ ভাগের পরে লিখেছিলেন তাঁর আত্মজীবনী "রক্তের অক্ষরে" যা ১৯৫৪ সালে প্রকাশিত হয়। তিনি পরে লিখেছিলেন "স্বাধীনতা সংগ্রামে বাংলার নারী" (১৯৬৩) নামে আরো একটি গবেষণামূলক গ্রন্থ। গ্রন্থ দুটিতে তাঁর বিপ্লবী ও রাজনৈতিক জীবনের নানা বিষয় উঠে এসেছে।


title: কমলা দাশগুপ্ত

text: কমলা দাশগুপ্ত ২০০০ সালের ১৯ জুলাই মৃত্যুবরণ করেন।


title: রাবী আল-মাদখালি

text: রাবী‘ ইবন হাদী ‘উমাইর আল-মাদখালী (জন্ম ১৯৩১ খ্রিঃ) মাদীনাহ ইসলামী বিশ্ববিদ্যালয়ের হাদিস বিভাগের প্রাক্তন বিভাগীয় প্রধান। তিনি একজন বিখ্যাত সালাফি মুসলিম ধর্মতত্ত্ববিদ, এবং সবচেয়ে জনপ্রিয় সালাফি চিন্তাবিদ হিসেবে বিবেচিত হন।


title: রাবী আল-মাদখালি

text: শাইখ রাবী আল-মাদখালি ১৯৩১ সালে জন্মগ্রহণ করেন। তিনি স্থানীয় উলামাদের কাছ থেকে জ্ঞান অর্জন শুরু করেন যাদের মধ্যে আহমাদ বিন মুহাম্মাদ জাবির আল মাদখালি ও মুহাম্মাদ বিন জাবির আল মাদখালি অন্যতম, তাদের কাছে ৮ বৎসর পর্যন্ত শিক্ষালাভ করেন। সামিতাহ-র “মা’হাদ আল ইলমি”-তে অধ্যয়নের পূর্বে তাঁর উল্লেখযোগ্য শিক্ষক ছিলেন নাসির মুবারকি (আব্দুল্লাহ ইবন মুহাম্মাদ আল-কারাভির অন্যতম প্রধান ছাত্র)। তাঁর থেকে ক্লাসিক্যাল ইসলামী গ্রন্থসমূহ অধ্যয়ন সমাপ্ত করে সামিতাহ-র “মা’হাদ আল ইলমি”-তে পড়া শুরু করেন। সেখানে তাঁর উল্লেখযোগ্য শিক্ষকদের মধ্যে হাফিজ ইবন আহমেদ আলি আল হাকামি, মুহাম্মাদ বিন আহমাদ আল-হাকামি, আহমেদ বিন ইয়াহইয়া আল নাজমি, মুহাম্মাদ আমান আল জামি ও মুহাম্মাদ সাগির আল খামিসি অন্যতম।


title: রাবী আল-মাদখালি

text: ১৯৬১ সালে রিয়াদের ইমাম মুহাম্মাদ ইবন সউদ ইসলামিক ইউনিভার্সিটিতে শারিয়াহ ফ্যাকাল্টিতে ২ মাস অধ্যয়ন করেন এবং এরপর মদিনা ইসলামী বিশ্ববিদ্যালয়ে শারিয়াহ ফ্যাকাল্টিতে ভর্তি হন। সেখানে তিনি বিখ্যাত ইসলামী ধর্মতত্ত্ববিদদের সান্নিধ্য লাভ করেন, যাদের মধ্যে সৌদি আরবের সাবেক গ্র্যান্ডমুফতি আব্দুল আজিজ ইবন বায, মুহাম্মাদ নাসিরুদ্দিন আল-আলবানি, আব্দুল মুহসিন আল-আব্বাদ, মুহাম্মাদ আমীন আল-শাঙ্কিতি, সালেহ আল ইরাকী এবং আব্দুল গাফফার হাসান আল হিন্দি অন্যতম। সেখান থেকে ৪ বৎসর পর তিনি অভাবনীয় ফলাফল অর্জন করে গ্রাজুয়েট হন। এরপর সেই বিশ্ববিদ্যালয়ে কাজ করেন উচ শিক্ষার জন্য অন্যত্র যাওয়া পর্যন্ত। এরপর তিনি মাস্টার্স ও ডিসটিঙ্কশন-সহ ডক্টরেট ডিগ্রী লাভ করেন। ১৯৮০ সালে উম্মুল কুরা থেকে ডক্টরেট ডিগ্রী অর্জনের পর মদিনা ইসলামী বিশ্ববিদ্যালয়ে ফিরে যান এবং হাদিস ফ্যাকাল্টিতে শিক্ষক হিসেবে যোগদান করেন। ১৯৯০ সালে উচ্চতর শিক্ষা বিভাগের হাদিস ডিপার্টমেন্ট-এর প্রধান পদে থেকে অবসর লাভ করেন।


title: রাবী আল-মাদখালি

text: প্রথমে তিনি সৌদি রাজপরিবারের প্রতিপক্ষ হলেও ১৯৯০-এর দশকে রাজপরিবারের সাথে তাঁর ঘনিষ্ঠতা হয়।


title: রাবী আল-মাদখালি

text: শাইখ রাবী আল-মাদখালি হাদিস, ইসলামিক সাইন্স ইত্যাদি ক্ষেত্রে ৩০ টির অধিক গ্রন্থ প্রণয়ন করেন যার অনেকগুলো ১৫ ভলিউম সেটে আবদ্ধ করা হয়েছে। ১৯৮৪ সালে তিনি “মানহাজ আল আম্বিয়া ফি দাওয়া ইলাল্লাহ” নামক গ্রন্থটি প্রণয়নের পর সৌদি আরবের ধর্মীয় জগতে বেশ জনপ্রিয়তা লাভ করেন। তিনি মুসলিম ব্রাদারহুডের ব্যাপারে মানুষকে সতর্ক করেন। লেক্রইক্স-এর মতে, আল-মাদখালি জোর দিয়ে বলেন, ইসলাম মানুষের সংশোধনের দিকে গুরুত্ব দেয়, কিন্তু মুসলিম ব্রাদারহুড রাজনৈতিক সংস্কারের দিকে ফোকাস করে। মিসরের সাইয়েদ কুতুবের মতবাদকে খণ্ডন করার জন্য উল্লেখযোগ্য ব্যাক্তিদের মধ্যে শাইখ মাদখালি অন্যতম। সাইয়েদ কুতুবের বিপক্ষে তিনি ৪ টি গ্রন্থ রচনা করেন যার মধ্যে “আজওয়া ইসলামিয়্যাহ আলা আকিদাত সাইয়েদ কুতুব ওয়া ফিখরিহি ” সবচেয়ে গুরুত্বপূর্ণ হিসেবে বিবেচিত হয়। এছাড়া তাঁর মাস্টার্স-এর থিসিস যা ২ ইমাম, মুসলিম ও দারাকুতনির উপর রচিত, সেই গ্রন্থটি সৌদি আরবের উচ্চ পর্যায়ের উলামাদের দ্বারা প্রশংসাপ্রাপ্ত।


title: রাবী আল-মাদখালি

text: ২০১২ সালে রয়েল আলে আল বাইত ইন্সটিটিউট তাঁকে ইসলামী চিন্তাধারার জন্য পৃথিবীর সবচেয়ে প্রভাবশালী ৫০০ জনের মধ্যে অন্তর্ভুক্ত করে। তবে তাঁর মতের ওপর সমর্থক ও প্রতিপক্ষ উভয়টি প্রচুর রয়েছে। বিংশ শতাব্দীর হাদিসশাস্ত্রের সবচেয়ে বড় পণ্ডিত নাসিরুদ্দিন আলবানি শাইখ মাদখালিকে হাদিসের ক্ষেত্রে জ্ঞানী বলে অভিহিত করেছেন।


title: রাবী আল-মাদখালি

text: রাষ্ট্রবিজ্ঞানী গিলস কেপেল শাইখ মাদখালিকে মধ্যপ্রাচ্যের ‘বিদ্বানদের আদালত’ শাসনের পক্ষের একটি নিখুত উদাহরণ বলেন।


title: রাবী আল-মাদখালি

text: শাইখ মাদখালি সৌদি সরকারের ধর্মীয় সংস্থার সঙ্গে জড়িত নন। তাঁকে বিংশ শতাব্দীর শ্রেষ্ঠ সালাফি পণ্ডিতদের মধ্যে অন্যতম আব্দুল আজিজ ইবন বায এবং মুহাম্মদ নাসিরুদ্দীন আল আলবানী-এর নীচের স্তরের এবং মুহাম্মদ ইবনুল উসায়মিন ও সালেহ আল-ফাওজান-এর সমসাময়ীক হিসেবে বর্ণনা করা হয়ে থাকে।


title: রাবী আল-মাদখালি

text: ১. Royal Aal al-Bayt Institute for Islamic Thought, Sheikh Rabi’ Ibn Haadi ‘Umayr Al Madkhali. The Muslim 500: The World's Most Influential Muslims


title: রাবী আল-মাদখালি

text: ২. Omayma Abdel-Latif, "Trends in Salafism." Taken from Islamist Radicalisation: The Challenge for Euro-Mediterranean Relations, pg. 74. Eds. Michael Emerson, Kristina Kausch and Richard Youngs. Brussels: Centre for European Policy Studies, 2009.


title: রাবী আল-মাদখালি

text: ৩. http://www.hakmy.com (Accessed March 9th, 2014) A short biography of Shaykh Rabee' bin Hadi Al Madkhalee


title: রাবী আল-মাদখালি

text: ৪. Meijer, R., "Politicizing al-jarh wa-l-ta'dil p.377


title: রাবী আল-মাদখালি

text: ৫. http://shamela.ws/index.php/author/1547


title: রাবী আল-মাদখালি

text: ৬. Roel Meijer, "Politicizing al-jarh wa-l-ta'dil: p.377.


title: রাবী আল-মাদখালি

text: ৭. Lacroix, pg. 212.


title: রাবী আল-মাদখালি

text: ৮. George Joffé, Islamist Radicalisation in Europe and the Middle East: Reassessing the Causes of Terrorism, pg. 317. London: I.B. Tauris, 2013.


title: রাবী আল-মাদখালি

text: ৯. Stephane Lacroix, Awakening Islam, pgs. 102 and 212. Trns. George Holoch. Cambridge: President and Fellows of Harvard College, 2011.


title: রাবী আল-মাদখালি

text: ১০. Sherifa Zuhur, Saudi Arabia, pg. 66. Santa Barbara: ABC-CLIO, 2011.


title: রাবী আল-মাদখালি

text: ১১.Mansoor Jassem Alshamsi, Islam and Political Reform in Saudi Arabia: The Quest for Political Change and Reform, pg. 111. London: Routledge, 2010.


title: রাবী আল-মাদখালি

text: ১২. Zafiri, K., "Thabt mu'allafat al-shaykh Rabi b. Hadi al-Madkhali" [Meijer says to see this book in 'Politicizing al-jarh wa-l-ta'dil' p. 380].


title: রাবী আল-মাদখালি

text: ১৩. Lacroix p. 212


title: রাবী আল-মাদখালি

text: ১৪. Roel Meijer, Politicizing al-jarh wa-l-ta'dil p. 380 & 386


title: রাবী আল-মাদখালি

text: ১৫. Roel Meijer, Politicizing al-jarh wa-l-ta'dil p. 386


title: রাবী আল-মাদখালি

text: ১৬. http://www.khudheir.com/text/1167


title: রাবী আল-মাদখালি

text: ১৭. Meijer, "Politicizing," pg. 380.


title: রাবী আল-মাদখালি

text: ১৮. Meijer, "Politicizing," pg. 381.


title: রাবী আল-মাদখালি

text: ১৯. Gilles Kepel, The War for Muslim Minds: Islam and the West, pg. 253. Cambridge: Belknap Press, 2004. Trns. Pascale Ghazaleh.


title: রাবী আল-মাদখালি

text: ২০. Stephane Lacroix, pg. 212.


title: রাবী আল-মাদখালি

text: ২১. NATO Science for Peace and Security, Suicide as a Weapon, pg. 18. Amsterdam: IOS Press, 2007.


title: রাবী আল-মাদখালি

text: ২২. Natana DeLong-Bas, Wahhabism: Oxford Bibliographies Online Research Guide, pg. 8. Oxford University Press, 2011.


title: রাবী আল-মাদখালি

text: ২৩. Noorhaidi Hasan, Laskar Jihad, pg. 151. Ithaca: Cornell Southeast Asia Program, 2006.


title: রাবী আল-মাদখালি

text: ২৪. Muhammad Najib Azza, "Communal Violence in Indonesia and the Role of Foreign and Domestic Networks." Taken from Conflict, Community, and Criminality in Southeast Asia and Australia, pg. 25. Eds. Arnaud De Borchgrave, Thomas M. Sanderson and David Gordon. Washington, D.C.: Center for Strategic and International Studies, 2009.


title: রাবী আল-মাদখালি

text: ২৫. Andrew T. H. Tan, A Handbook of Terrorism and Insurgency in Southeast Asia, pg. 149. Cheltenham: Edward Elgar Publishing, 2007.


title: রাবী আল-মাদখালি

text: ২৬. University of St Andrews' Centre for the Study of Terrorism and Political Violence series. London: C. Hurst & Co., 2002.


title: রাবী আল-মাদখালি

text: ২৭. Roel Meijer, "Politicizing al-jarh wa-l-ta'dil: Rabi b. Hadi al-Madkhali and the transnational battle for religious authority." Taken from The Transmission and Dynamics of the Textual Sources of Islam: Essays in Honor of Harald Motzki, pg. 377. Eds. Nicolet Boekhoff-van der Voort, Kees Versteegh and Joas Wagemakers. Leiden: Brill Publishers, 2011.


title: রাবী আল-মাদখালি

text: ২৮. Roel Meijer, Global Salafism: Islam's New Religious Movement, pg. 49. New York: Columbia University Press, 2009.


title: জামাই ৪২০

text: জামাই ৪২০ (ইংরাজি: Son-in-law 420) প্রখ্যাত পরিচালক রবি কিনাগী পরিচালিত, শ্রী ভেঙ্কটেশ ফিল্মস এবং সুরিন্দর ফিল্মস প্রযোজিত ২০১৫ সালের একটি ভারতীয় বাংলা চলচ্চিত্র। এতে অভিনয় করেন সোহম চক্রবর্তী, হিরণ চট্টোপাধ্যায়, অঙ্কুশ হাজরা, মিমি চক্রবর্তী, পায়েল সরকার, নুসরাত জাহান । এই ছবিটি ২০১৫ সালের ২২শে মে মুক্তি পায়।


title: পাঞ্জাবীর জন্য সাহিত্য অকাদেমি পুরস্কার বিজয়ীদের তালিকা

text: ১৯৫৫ সাল থেকে প্রতি বছর সাহিত্য অকাদেমী কর্তৃক সাহিত্য অকাদেমী পুরস্কার দেওয়া হয়। এটি ভারতের ন্যাশনাল একাদেমি, লেখক ও তাঁদের কাজ, ভারতীয় সাহিত্যে বিশেষত পাঞ্জাবী সাহিত্য উন্নয়নে তাঁদের অসামান্য অবদানের জন্য, সেইসাথে অনুবাদের জন্য প্রদান করেন। ভারতে জ্ঞানপীঠ পুরস্কারের পর এটি দ্বিতীয় সর্বোচ্চ সাহিত্য পুরস্কার। ১৯৫৭,১৯৫৮,১৯৬০, ১৯৬৬ সালে কোন পুরস্কার দেওয়া হয় নি।


title: পারবো না আমি ছাড়তে তোকে

text: পারবো না আমি ছাড়তে তোকে ২০১৫ সালের একটি বাংলা রোমান্টিক চলচ্চিত্র। এটি পরিচালনা করেন রাজ চক্রবর্তী এবং প্রযোজনায় শ্রী ভেঙ্কটেশ ফিল্মস ও সুরিন্দর ফিল্মস।


title: বহড়ু

text: বহড়ু ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার জয়নগর থানার অন্তর্গত একটি গ্রাম। এটি জয়নগর ১ ব্লকের বহড়ু ক্ষেত্র গ্রাম পঞ্চায়েতের অধীন। বহড়ু দক্ষিণবঙ্গের এক অতি প্রাচীন জনপদ। রায়মঙ্গল কাব্যে বহড়ূ গ্রামের উল্লেখ আছে। ইস্ট ইন্ডিয়া কোম্পানির দেওয়ান নন্দকুমার বসু বহড়ু গ্রামের জমিদার ছিলেন। তার নির্মিত শ্যামসুন্দরের মন্দির স্থাপত্য ও চিত্রকলার জন্য বিখ্যাত। শ্যামসুন্দর মন্দির ছাড়াও বহড়ুতে শিব ও ধর্মরাজের মন্দির আছে।


title: বহড়ু

text: রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন।


title: বহড়ু

text:
বহড়ু গ্রামটি জয়নগর মজিলপুর শহরের পাঁচ কিলোমিটার উত্তরে অবস্থিত ।
বহড়ু গ্রামটি সড়কপথে বারুইপুর-কুলপি রোড ও রেলপথে শিয়ালদহ-লক্ষ্মীকান্তপুর লাইন দ্বারা দক্ষিণ চব্বিশ পরগণা জেলার অন্যান্য স্থান ও কলকাতার সাথে সুসংযুক্ত ।


title: বহড়ু

text: ১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে।


title: গ্র্যান্ড হায়াত দুবাই

text:
গ্র্যান্ড হায়াত দুবাই হচ্ছে সংযুক্ত আরব আমিরাতের দুবাইয়ে অবস্থিত একটি হোটেল। এটি ২০০৩ সালে প্রতিষ্ঠিত হয়। ঐ সময়ে ৬৭৪ রুম নিয়ে গঠিত এটি ছিল দুবাইয়ের সবচেয়ে বড় হোটেল। হোটেলটিতে আরবীয় খাদ্য পরিবেশন করা হয়। গ্র্যান্ড হায়াত হোটেল হায়াত হোটেল কর্পোরেশন হোটেল গুলির মধ্যে অন্যতম।
হোটেলটিতে একটি আভ্যন্তরীণ অতিবৃষ্টি অরণ্য রয়েছে।


title: অলিম্পিকে দক্ষিণ আফ্রিকা

text: দক্ষিণ আফ্রিকা প্রথম অলিম্পিক গেমসে অংশগ্রহণ করে ১৯০৪ সালে এবং ১৯৬০ সাল পর্যন্ত সকল গ্রীষ্মকালীন গেমসে অংশগ্রহণ করেছে। ১৯৬০ সালে শীতকালীন অলিম্পিকে দক্ষিণ আফ্রিকার অভিষেক হয়। কিন্তু ১৯৬৪ থেকে ১৯৮৮ পর্যন্ত ও শীতকালীন অলিম্পিকে ১৯৯২ পর্যন্ত অংশগ্রহণ করেনি। ১৯৯২ গ্রীষ্মকালীন অলিম্পিক ও ১৯৯৪ শীতকালীন অলিম্পিক থেকে দক্ষিণ আফ্রিকা পুনরায় নিয়মিত অংশগ্রহণ শুরু করে।


title: অলিম্পিকে দক্ষিণ আফ্রিকা

text: দক্ষিণ আফ্রিকার ক্রীড়াবিদগন গ্রীষ্মকালীন অলিম্পিক গেমসে ৭৮টি পদক জিতলেও শীতকালীন অলিম্পিক গেমসে কোন পদক জিততে পারেনি।


title: সিরিন বিনতে শামউন

text: সিরিন বিনতে শামউন প্রথম জীবনে ছিলেন একজন মিসরীয় কিবতি খ্রিস্টান। রাজা মুকাওকিস ৬২৮ খ্রিস্টাব্দে সিরিন বিনতে শামউন এবং তাঁর বোন মারিয়া কিবতিয়াকে নবী মুহাম্মাদ (ছাল্লাল্লাহু আলাইহি ওয়া সাল্লাম)-এর কাছে উপহার হিসেবে প্রেরণ করেন। তারা দু'জনই তখন ইসলাম গ্রহণ করেন। ইসলামের মহাকবি হাসসান বিন সাবিতের সঙ্গে তাঁর বিবাহ হয়। তাদের এক পুত্রের নাম আব্দুর রহমান ইবন হাসসান।.


title: আবু উমামাহ আল-বাহিলি

text: আবু উমামাহ বা সুদাই ইবন আজলান ইবন ওয়াহহাব বা আবু উমামাহ আল-বাহিলি (মৃত্যু ৮১ হিজরি, ৭০০ খ্রিঃ হোমস, সিরিয়া) ছিলেন মুহাম্মাদ (ছাল্লাল্লাহু আলাইহি ওয়া সাল্লাম)-এর একজন সাহাবী।


title: আবু উমামাহ আল-বাহিলি

text: তিনি আলি (রাঃ)-এর সাথে সিফফিনের যুদ্ধে অংশগ্রহণ করেন এবং সিরিয়াতে স্থায়ী হন। সহিহ বুখারি ও মুসলিমের ২৫০ টি হাদিসের সাথে তাঁর সংযুক্ততা পাওয়া যায়। তিনি সিরিয়াতে মৃত্যুবরণকারী শেষ সাহাবী।


title: প্লাজা হোটেল

text: প্লাজা হোটেল নিউইর্য়কের ম্যানহ্যাটন মিডটাউনে অবস্থিত একটি গুরুত্বপূর্ণ হোটেল। এটি নিউইর্য়কের গুরুত্বপূর্ণ ল্যান্ডমার্ক হিসেবে চিহ্নিত হয়। এটি একটি বিলাশবহুল হোটেল এবং ঐতিহ্যবাহী ভবন। এর বর্তমান মালিক ভারতীয় সাহারা পরিবার।


title: মিনিয়েচার

text: মিনিয়েচার পেইন্টিং () শব্দের আক্ষরিক অর্থ ক্ষুদ্র চিত্র বা অনুচিত্র। মিনিয়েচার শব্দটি এসেছে ল্যাটিন শব্দ "miniāre" (to colour red) থেকে যার অর্থ লাল মেঠো সিঁদুর। মধ্য যুগে ইউরোপের লাল মেঠো সিঁদুর দিয়ে পুস্তক বা পুঁথি চিত্র প্রচলন ছিল এভাবে হাতে লেখা পুস্তক বা পুথির অভ্যান্তরে স্বপাল পরিসরে যে ক্ষুদ্র আকৃতির চিত্র বা অনুকৃতি করা হত সেটি মিনিয়েচার পেইন্টিং নামে পরিচিত। ভারত বর্ষে মুঘল আমলের অনেক বিখ্যাত মিনিয়েচার চিত্র অঙ্কিত হয়েছে।


title: জেন জ্যাকবস

text: জেনিফার মেরি "জেন" জ্যাকবস (; জন্ম: ৮ মার্চ, ১৯৫৬ - মৃত্যু: ২১ জুলাই, ২০১৬) দক্ষিণ অস্ট্রেলিয়ার অ্যাডিলেডে জন্মগ্রহণকারী বিশিষ্ট অস্ট্রেলীয় প্রমিলা আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন জেন জ্যাকবস। দলে তিনি মূলতঃ অল-রাউন্ডার ছিলেন। মাঝারি সারির ডানহাতি ব্যাটসম্যানের দায়িত্ব পালনের পাশাপাশি ডানহাতে অফ স্পিন বোলার হিসেবেও ভূমিকা রেখেছেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়ার পক্ষে খেলেছেন তিনি।


title: জেন জ্যাকবস

text: সমগ্র খেলোয়াড়ী জীবনে সাতটি টেস্ট ও তেরোটি ওডিআইয়ে জাতীয় দলের প্রতিনিধিত্ব করেন তিনি। ১৯ জানুয়ারি, ১৯৭৯ তারিখে নিউজিল্যান্ডের বিপক্ষে তাঁর টেস্ট অভিষেক ঘটে। টেস্টে সর্বমোট ১৩৬ রান তোলেন; তন্মধ্যে ৪৮ তাঁর সর্বোচ্চ সংগ্রহ ছিল ও ৮ উইকেট দখল করেন। কয়েক বছর বাদে ১০ জানুয়ারি, ১৯৮২ তারিখে ভারতের বিপক্ষে ওডিআই অভিষেক ঘটে তাঁর। ২৩৫ রান তোলার পাশাপাশি ৩ উইকেট পেয়েছিলেন তিনি। এছাড়াও, ১৯৮২ সালের ক্রিকেট বিশ্বকাপের দ্বিতীয় শিরোপা জয়ী অস্ট্রেলিয়া দলের সদস্য ছিলেন তিনি।


title: জেন জ্যাকবস

text: ১৯৮৩-৮৪ মৌসুমে ভারতে সফলতম সফরের অবতারণা করেন। ওডিআইয়ে ৪-০ ব্যবধানে জয় পায় তাঁর দল এবং চার টেস্টের সিরিজের সবগুলোই ড্রয়ে পরিণত হয়েছিল। এ সফরেই ওডিআইয়ে নিজস্ব সেরা বোলিং পরিসংখ্যান ২/৩৫ ও টেস্টে ৪/৭২ লাভ করেন এবং টেস্টে ব্যক্তিগত সর্বোচ্চ ৪৮ রান তোলেন।


title: জেন জ্যাকবস

text: ২১ জুলাই, ২০১৬ তারিখে তাঁর দেহাবসান ঘটে। তাঁর মৃত্যুতে ক্রিকেট অস্ট্রেলিয়ার প্রধান নির্বাহী জেমস সাদারল্যান্ড গভীর দুঃখ প্রকাশ করে সমবেদনা প্রকাশ করেন।


title: চণ্ডীগড় ইঞ্জিনিয়ারিং কলেজ

text: চণ্ডীগড় ইঞ্জিনিয়ারিং কলেজ (বা সি.ই.সি) ভারতের চণ্ডীগড়ের নিকট মোহালিতে "চন্ডিগড় কলেজ সমুদয়ের" লান্দ্রান ক্যাম্পাসে একটি ইঞ্জিনিয়ারিং কলেজ এবং স্নাতক কোর্সের জন্য পাঞ্জাব প্রযুক্তিগত বিশ্ববিদ্যালয়ের মান্যতা প্রাপ্ত একটি কলেজ৷ লান্দ্রানে ক্যাম্পাস নির্মাণের এক বছর পর, ২০০২ সালে চণ্ডীগড় ইঞ্জিনিয়ারিং কলেজ প্রতিষ্ঠিত হয়। এটি পাঞ্জাবের অন্যতম সর্বোত্তম ইঞ্জিনিয়ারিং কলেজ।


title: চণ্ডীগড় ইঞ্জিনিয়ারিং কলেজ

text:
লান্দ্রান ক্যাম্পাসেের ৯টি কলেজের অন্যতম কলেজ চণ্ডীগড় ইঞ্জিনিয়ারিং কলেজ যেটি  ক্যাম্পাসেের অন্যতম বিশিষ্ট কলেজ । কলেজটি চারটি ব্লকে বিভক্ত। প্রতিটি ব্লকে কলেজের বিভিন্ন বিভাগ আছে।
২৬ এপ্রিল ২০০৪ সালে, থেকে অ্যাক্রেডিটেশন সিস্টেম অফ অস্ট্রেলিয়া এবং নিউজিল্যান্ড থেকে সিইসি ISO-9001:2000 সার্টিফিকেট প্রাপ্ত করে।


title: চণ্ডীগড় ইঞ্জিনিয়ারিং কলেজ

text:
চন্ডীীগড়, ইঞ্জিনিয়ারিং কলেজ হয়েছে এ আই সি টি ই দ্বারা প্রতিষ্ঠিত ন্যাশনাল বোর্ড অফ আক্রিডিএসান  দ্বারা মান্যতা প্রাপ্ত।
প্রত্যেক বছর চাকরী নিয়োগের জন্য, বহু ভালো কোম্পানি যথা ইনফোসিস, উইপ্রো, আই গেট, মাইক্রোসফট,গুগল, এইচসিএল, বিড়লা সফট,এল এন্ড টি ইনফোটেক, টাটা মোটর, ফ্রি স্কেল, কাডেন্স, আট্রেন্টা, ডেল, পোলারিস, স্যাপ ল্যাবস, অ্যাডোবি সিস্টেম, পেরট সিস্টেম,আইরিস সফটওয়্যার, সিট্রিক্স সিস্টেম, ওরাকল, সান মাইক্রোসিস্টেম, কগ্নিজান্ট, এয়ারটেল, ডিলয়েট, আইবিএম ইত্যাদি.  ক্যাম্পাসেে আসেন।  গড় প্যাকেজ -  প্রায়.৩.৭৫ লক্ষ টাকা প্রতি বছর, সর্বোচ্চ বেতন দেওয়া হয় ২৯ লক্ষ টাকা প্রতি বছর।


title: চণ্ডীগড় আন্তর্জাতিক বিমানবন্দর

text: চণ্ডীগড় আন্তর্জাতিক বিমানবন্দর ভারতের চণ্ডীগড় শহরে অবস্থিত বিমানবন্দর যা পাঞ্জাব, হরিয়ানা ও হিমাচল প্রদেশে সেবা প্রদান করে থাকে। ২০১৫ সালের ১১ সেপ্টেম্বর, প্রধানমন্ত্রী নরেন্দ্র মোদি দেশীয় এবং আন্তর্জাতিক ফ্লাইটের জন্য বিমানবন্দরের নতুন টার্মিনাল ভবন উদ্বোধন করেন। বিমানবন্দরে রানওয়ে চণ্ডীগড় ইউনিয়ন সীমানার মধ্যে অবস্থিত এবং নতুন টার্মিনাল পাঞ্জাবের এসএএস নগর জেলায় একটি গ্রামে অবস্থিত। এখানে প্রায় ৩৫টি টেকঅফ এবং দিল্লি, মুম্বই, বেঙ্গালুরু, শ্রীনগর, চেন্নাই, আহমেদাবাদ ও হায়দ্রাবাদ থেকে প্রতিদিন ফ্লাইট অবতরণ করে।


title: অলিম্পিকে ফিলিপাইন

text: ফিলিপাইন অলিম্পিক গেমসে প্রথম ক্রীড়াবিদ পাঠায় ১৯২৪ সালে। ফিলিপাইন দক্ষিণ-পূর্ব এশিয়ার প্রথম দেশ হিসাবে অলিম্পিক গেমসে প্রতিদ্বন্দ্বিতা করে এবং পদক জিতে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া গ্রীষ্মকালীন অলিম্পিকের সকল গেমসে অংশগ্রহণ করেছে। শীতকালীন অলিম্পিক গেমসে ফিলিপাইন ১৯৭২ সালে প্রথম অংশগ্রহণ করে এবং অনিয়মিত ভাবে ৪টি আসরে অংশ নিয়েছে। ১৯৭২ শীতকালীন অলিম্পিকে ফিলিপাইন দুজন আলপাইন স্কিইয়ার পাঠিয়েছিল।


title: অলিম্পিকে ফিলিপাইন

text: ফিলিপাইনের ক্রীড়াবিদগন গ্রীষ্মকালীন অলিম্পিকে ৯টি পদক জিতেছে, যার মধ্যে বক্সিংয়ে ৫টি পদক। ফিলিপাইন স্বর্ণ পদক ছাড়া পদক জয়ী দেশসমূহের মধ্যে সর্ব্বোচ পর্যায়ে রয়েছে।.


title: অলিম্পিকে ফিলিপাইন

text: ফিলিপাইনের জাতীয় অলিম্পিক কমিটি ফিলিপাইন অলিম্পিক কমিটি ১৯১১ সালে গঠিত হয় এবং ১৯২৯ সালে আইওসির স্বীকৃতি পায়।


title: মিকি স্টুয়ার্ট

text: মাইকেল জেমস স্টুয়ার্ট, ওবিই (; জন্ম: ১৬ সেপ্টেম্বর, ১৯৩২) দক্ষিণ লন্ডনের হার্নহিল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার, কোচ ও প্রশাসক। ইংল্যান্ড ক্রিকেট দলের অন্যতম সদস্য ছিলেন মিকি স্টুয়ার্ট। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।


title: মিকি স্টুয়ার্ট

text: ১৯৬৩-৬৪ মৌসুমে এম. জে. কে. স্মিথের নেতৃত্বাধীন ইংল্যান্ড দলের সদস্যরূপে প্রথমবারের মতো তিনি তাঁর বিদেশ সফরের অংশ হিসেবে ভারতে সহঃ অধিনায়ক হিসেবে খেলতে যান। কিন্তু আমাশয়ে আক্রান্ত হবার কারণে আন্তর্জাতিক ক্রিকেটে অংশগ্রহণ বাঁধাগ্রস্ত হয়ে দাঁড়ায় ও খেলোয়াড়ী জীবনের অকাল সমাপ্তি ঘটে। ঐ সফরে শুধুমাত্র একটি ইনিংস খেলার পর দেশের উদ্দেশ্যে ফিরে যেতে বাধ্য হন। ১৯৬২ থেকে ১৯৬৪ সময়কালে ইংল্যান্ডের পক্ষে তিনি সবেমাত্র আটটি টেস্টে অংশ নেয়ার সুযোগ পেয়ে দুইটি অর্ধ-শতক করার সুযোগ পেয়েছিলেন। ডানহাতি উদ্বোধনী ব্যাটসম্যান স্টুয়ার্ট টেস্টে ৩৫.০০ ব্যাটিং গড়ে রান সংগ্রহ করেছেন। তন্মধ্যে, সর্বোচ্চ সংগ্রহ করেন ৮৭।


title: মিকি স্টুয়ার্ট

text: ১৯৫৪ থেকে ১৯৭২ সাল পর্যন্ত প্রথম শ্রেণীর ঘরোয়া ক্রিকেটে সারে ক্লাবের পক্ষে সুদীর্ঘ আঠারো আঠার বছর কাটিয়েছেন। ঊনপঞ্চাশটি সেঞ্চুরিসহ ছাব্বিশ সহস্রাধিক প্রথম-শ্রেণীর রান রান তুলেছেন। তন্মধ্যে অভিষেকেই পাকিস্তানের বিপক্ষে দূর্দান্ত শতক করেন। ১৯৫৭ সালে নিজস্ব শক্তিশালী ফিল্ডিংয়ে তৎকালীন ক্যাচের বিশ্বরেকর্ড গড়েন।


title: মিকি স্টুয়ার্ট

text: ১৯৫৯ থেকে ১৯৬৬ সাল পর্যন্ত জন এডরিচের সঙ্গে সারে দলের সফলতম উদ্বোধনী জুটি গড়েছিলেন। এরপর অবশ্য ব্যাটিং অর্ডারের নিচের সারিতে তিন নম্বরে চলে যান। এছাড়াও, এ জুটি কয়েকবার ইংল্যান্ডের পক্ষে ব্যাটিং উদ্বোধনে নেমেছিলেন। স্টুয়ার্ট ১৯৬৩ থেকে ১৯৭২ পর্যন্ত সারে দলের অধিনায়কত্ব করেন। তন্মধ্যে, তাঁর নেতৃত্বে ১৯৭১ সালে কাউন্টি চ্যাম্পিয়নশিপ জেতার সুযোগ পায়।


title: মিকি স্টুয়ার্ট

text: ক্রিজের কাছাকাছি এলাকায় অসাধারণ ক্যাচ নেয়ার অধিকারী ছিলেন তিনি, বিশেষ করে শর্ট লেগ এলাকায়। ১৯৫৭ সালে তিনি ৭৭ ক্যাচ নেন যা ওয়াল্টার হ্যামন্ডের গড়া রেকর্ডের চেয়ে মাত্র একটি কম ছিল। ঐ বছরে নর্দাম্পটনশায়ারের বিপক্ষে এক ইনিংসে সাত ক্যাচ নেন। অংশতঃ ফিল্ডিংয়ে অসম্ভব দক্ষতার কারণে ১৯৫৮ সালের উইজডেন ক্রিকেটার্স অ্যালমেনাক কর্তৃক অন্যতম বর্ষসেরা ক্রিকেটাররূপে মনোনীত হন। ১৯৯৮ সালে ক্রিকেটে অনন্য সাধারণ সেবা প্রদান করায় ওবিই পদবীতে ভূষিত হন তিনি।


title: মিকি স্টুয়ার্ট

text: ক্রিকেট লেখক কলিন বেটম্যান মন্তব্য করেন যে, "একজন একনিষ্ঠ দেশপ্রেমিক এবং প্রতিপক্ষের শক্ত বিরোধী হিসেবে তিনি টেস্টে স্বাক্ষর রাখেন। এছাড়াও, ইংল্যান্ডের প্রথম পূর্ণাঙ্গকালীন ম্যানেজার হিসাবেও টেস্ট ক্রিকেটের সাথে সমানে চিহ্ন রেখেছেন"।


title: মিকি স্টুয়ার্ট

text: অবসর নেয়ার পর তিনি ক্লাবের ম্যানেজার হন এবং পরবর্তীতে ১৯৯২ পর্যন্ত ইংল্যান্ডের পক্ষেও এ দায়িত্বে ছিলেন। তারপর ১৯৯৭ সাল পর্যন্ত ইসিবি'র সাথে কাজ করেন।


title: মিকি স্টুয়ার্ট

text: ১৯৭৯ থেকে ১৯৮৬ পর্যন্ত সারে এবং ১৯৮৬ থেকে ১৯৯২ পর্যন্ত ইংল্যান্ড দলের ক্রিকেট পরিচালক হিসেবে দায়িত্ব পালন করেন। এছাড়াও, ১৯৯২ থেকে ১৯৯৭ পর্যন্ত ইসিবির কোচিং ডাইরেক্টরের দায়িত্বে ছিলেন। দ্য ডেইলি টেলিগ্রাফে এক প্রতিবেদনে স্টিভ জেমস লিখেছিলেন, "ইংল্যান্ডের প্রথম ম্যানেজার স্টুয়ার্ট শুধুমাত্র শারীরিক সুস্থতা এবং পরিকল্পনা থেকেই এগিয়ে ছিলেন না, বরং তিনি তাঁর সময় থেকেও এগিয়ে ছিলেন। স্টুয়ার্টের সময়কালের শেষদিকে তৎকালীন ইংরেজ অধিনায়ক গ্রাহাম গুচের উদ্ধৃতি দিয়ে জেমস আরও লিখেছেন, "আমরা এরূপ ভিত্তি স্থাপন করেছি যা আপনি এখন ইংল্যান্ডের অবস্থান দেখতে পারছেন। শারীরিক সুস্থতা, পর্যবেক্ষণ, পুষ্টি - এগুলোর সংমিশ্রণে দলের মানদণ্ড গড়ে উঠেছে।""


title: মিকি স্টুয়ার্ট

text: ইংল্যান্ড নিউজিল্যান্ডে শীতকালীন সফরে স্টুয়ার্ট বিতর্কিতভাবে এক টিভি ক্যামেরাম্যানের সাথে বাক-বিতণ্ডায় জড়িয়ে পড়েন। এ সময় একটি স্ট্রেচারের উপর আহত ডেভিড লরেন্সের দৃশ্যধারণ করা হচ্ছিল। পরবর্তীতে ইংল্যান্ডের উইকেট-রক্ষক জ্যাক রাসেল এতে যোগ দেন।


title: মিকি স্টুয়ার্ট

text: ইংল্যান্ডের সাবেক উইকেট-রক্ষক অ্যালেক স্টুয়ার্টের পিতা তিনি। অ্যালেক স্টুয়ার্ট ইংল্যান্ডের পক্ষে শতাধিক বেশি টেস্ট খেলেছিলেন। ১৯৮৮ সালে লর্ডসে নিজ পুত্র অ্যালেক স্টুয়ার্টের টেস্ট সেঞ্চুরি দেখার সৌভাগ্য অর্জন করেন।


title: মিকি স্টুয়ার্ট

text: স্টুয়ার্ট ফুটবলার হিসেবেও খেলেছেন। সৌখিন দল করিন্থিয়ান-ক্যাজুয়ালস, চার্লটন অ্যাথলেটিক ও উইম্বলডনের পক্ষে রাইট উইঙ্গার হিসেবে খেলেন। ১৯৫৬ সালে ইংল্যান্ড সৌখিন দলের সদস্যরূপে ফ্রান্সের বিপক্ষে অংশ নেন। তিনি আশা করেছিলেন যে, ঐ বছরের নভেম্বরে মেলবোর্নে অনুষ্ঠিত অলিম্পিক গেমসে দেশের পক্ষে খেলতে পারবেন। কিন্তু, অলিম্পিক কমিটি রায় দেয় যে, পেশাদার ক্রিকেটার ছিলেন বিধায় তিনি খেলার অযোগ্য। ফলশ্রুতিতে পেশাদার ফুটবলার হিসেবে করিন্থিয়ান-ক্যাজুয়ালস ত্যাগ করে বোল্টন চার্লটন অ্যাথলেটিকে যোগদান করেন তিনি।


title: অমর সিং চমকিলা

text: ধান্নি রাম (২১ জুলাই ১৯৬১ – ৮ মার্চ ১৯৮৮), যিনি অমর সিং চমকিলা নামেই পরিচিত, ছিলেন একজন জনপ্রিয় পাঞ্জাবী গায়ক, গীতিকার, সঙ্গীতজ্ঞ, সুরকার। চমকিলা এবং তাঁর স্ত্রী ও সঙ্গীত-জুটি অমর অমর জোত এবং তাঁদের সঙ্গীত দলের অপর দুজন সদস্য ১৯৮৮ সালের ৮ মার্চ তারিখে একদল তরুণ দোষ্কৃতিকারীর হাতে নিহত হন।


title: অমর সিং চমকিলা

text: অমর সিং চমকিলা ১৯৬১ সালের ২১ জুলাই তারিখে ভারতের পাঞ্জাব প্রদেশের লুধিয়ানার নিকটবর্তী দুগ্রী নামক গ্রামে জন্মগ্রহণ করেন। তাঁর জন্মনাম ছিলো ধান্নি রাম। তাঁর পারিবারিক আর্থিক অবস্থা ছিল খুবই করুণ। তিনি ছিলেন হরি সিং ও কারতার কৌরের কনিষ্ঠ সন্তান। তিনি দুগ্রীর গুজার খান প্রাথমিক বিদ্যালয়ে শিক্ষা লাভ করেন। একজন বৈদ্যুতিক মিস্ত্রির সহকারী হিসাবে কিছুদিন কাজ করার পর তিনি লুধিয়ানা কাপড় কলের কাজ পান। তাঁর ছিল স্বাভাবিক সঙ্গীত প্রতিভা এবং তিনি হারমোনিয়াম ও ঢোলকি বাজানো শেখেন।


title: অমর সিং চমকিলা

text:
চমকিলার জীবদ্দশায়ই HMV কর্তৃক তাঁর এলপি রেকর্ড এবং ইপি রেকর্ড প্রকাশিত হয়।
যদিও চমকিলার মৃত্যুর পর বিভিন্ন সংকলিত অ্যালবাম প্রকাশিত হয়েছে তথাপি নিম্নলিখিত সিডিগুলো "সারেগামা" দ্বারা সংকলিত হয়েছে যেগুলোর স্টুডিও রেকর্ডিং চমকিলা করেছিলোঃ


title: নীল হুড়হুড়ে

text: নীল হুড়হুড়ে (বৈজ্ঞানিক নাম:"Cleome rutidosperma"DC) এক ধরনের সপুষ্পক উদ্ভিদ যা "" গোত্রের এবং "" পরিবারের অন্তরভুক্ত, প্রধানতঃ ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমানে দেখা যায়। বাড়ির লনে আগাছাদের সাথে এদের দেখা যায়। নীল হুড়হুড়ে ফ্রেঞ্জেড স্পাইডার ফুল অথবা পারপেল ক্লেওম নামেও পরিচিত।


title: নীল হুড়হুড়ে

text: নীল হুড়হুড়ে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কান্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।


title: পাঞ্জাবের লোকনৃত্য

text: পাঞ্জাবি নাচ , পাঞ্জাব অঞ্চলের আদি বাসিন্দা এবং ভারত ও পাকিস্তানের দুপাশের সীমান্ত এলাকাজুড়ে থাকা মানুষের লোকনৃত্য এবং ধর্মীয় নৃত্য শৈলীর একটি সমন্বয়। পাঞ্জাবি নৃত্য শৈলী খুব উচ্চ লয় থেকে মৃদু ও মন্থর গতির সব ধরনের হয়। পুরুষ এবং মহিলাদের জন্য নির্দিষ্ট শৈলী আছে। কিছু নাচ  ধর্মনিরপেক্ষ, এবং কিছু ধর্মীয় পরিপ্রেক্ষিতে উপস্থাপিত হয়।


title: পাঞ্জাবের লোকনৃত্য

text: এই নাচগুলি সাধারণত উৎসব উদযাপনে করা হয়, যেমন ফসল ফলাবার সময়(বৈশাখী), বিবাহ, বিভিন্ন মেলায় (উৎসব) যথা লোরি, জশন-এ-বাহারান (বসন্ত উৎসব) ইত্যাদি, যেখানে সবাইকে নাচ করতে উত্সাহ দেওয়া হয়। সাধারণত বিবাহিত পাঞ্জাবি দম্পতিরা  একসঙ্গে নাচ করেন। স্বামী, মাঝেমাঝে হাত উপরে তুলে, পুরুষদের নৃত্য শৈলীতে নাচ করেন এবং স্ত্রী, পাঞ্জাবি মেয়েদের নৃত্য শৈলীতে নাচ করেন।


title: পাঞ্জাবের লোকনৃত্য

text:
প্রধান পাঞ্জাবি  লোকনৃত্য, পুরুষদের জন্য বা নারী ,পুরুষ, সবার জন্য হল ভাংড়া এবং মহিলাদের জন্য  গিদ্ধা।
প্রচলিত পাঞ্জাবি 'নারীর' জন্য লোকনৃত্য


title: রিয়েল ডাউনলোডার

text: রিয়েল ডাউনলোডার হলো রিয়েল নেটওয়ার্ক এর একটি ফ্রি ডাউনলোড ম্যানেজার যেটা ইউটিউব, কলেজ হিউনার,ফেসবুক, ফানি অর ডাই এবং ডেইলিমোশন ইত্যাদি সাইট থেকে বিভিন্ন ভিডিও এমওভি এবং এফএলভি ইত্যাদি ফরম্যাটে ডাউনলোড করে থাকে। এই সফটওয়ারটি তার গ্রাহকদেরকে বিভিন্ন সামাজিক যোগাযোগ মাধ্যম থেকে ভিডিও ডাউনলোড এবং তা শেয়ার করার সুবিধা দিয়ে থাকে। সিনেট ১৯শে জুলাই ২০১১ তে একে পর্যালোচনা করে এবং ৫ এর মধ্যে ৪.৫ রেটিং প্রদান করে।


title: রিয়েল ডাউনলোডার

text: ফ্রি ভারশনে যে বৈশিষ্ট্য সমূহ রয়েছে


title: ক্রাইপ্টলোড

text: ক্রাইপ্টলোড হলো মাইক্রোসফট উইন্ডোজ এর একটি মুক্ত ডাউনলোড ম্যানেজার যার সাহায্যে বিভিন্ন ফাইল হোস্টিং সাইট যেমনরেপিডশেয়ার, মেগাআপলোড ইত্যাদি হতে ফাইল ডাউনলোড করা যায়।. এটি একধরনের প্রাথমিক প্রোগ্রাম যার সাহায্যে একটি ফাইলকে বিভিন্ন ছোট ছোট ভাগে ভাগ করে ডাউনলোড করা হয়। ২০০৯ সালের ২রা সেপ্টেম্বর থেকে ২০১৩ সালের নভেম্বর পর্যন্ত এর ১.১.৮.০ ভারশনটি ব্যবহার হয়ে আসছে।


title: ইবনে দাকিক আল-‘ইদ

text: ইবনে দাকিক আল-‘ইদ (১২২৮-১৩০২ খ্রিঃ) ইসলামের মহান ধর্মতত্ত্ববিদ এবং মৌলিক ইসলামী আইন ও আকিদার অন্যতম শ্রেষ্ঠ পণ্ডিত হিসেবে বিবেচিত হয়ে থাকেন। তিনি শাফেঈ ফিকাহ-এর কর্ণধারদের মধ্যে অন্যতম ছিলেন। তাঁর পিতার নাম মাজুদ্দিন আলি। ইবনে দাকিক আল-‘ইদ যদিও ইবনে আব্দুল সালামের অধীনে শাফেঈ আইনশাস্ত্র শিক্ষালাভ করেন,কিন্তু তিনি মালিকি ফিকাহ-তেও দক্ষ ছিলেন। তিনি মিশরে শাফেঈ আইনের প্রধান কাজি হিসেবে দায়িত্ব পালন করেন। ইবনে দাকিক আল-‘ইদ ইমাম আয-যাহাবী এবং পরবর্তী প্রজন্মের অনেক নেতৃস্থানীয় উলামাকে হাদিসশাস্ত্র শিক্ষা দান করেন।


title: ইবনে দাকিক আল-‘ইদ

text:
ইবনে দাকিক তাঁর জীবদ্দশায় অনেকগুলো গ্রন্থ রচনা করেন, এর মধ্যে ইমাম নববীর ‘চল্লিশ হাদীস’-এর উপর তাঁর লিখা ভাষ্যটি সবচেয়ে জনপ্রিয় হয়েছে। তাঁর ভাষ্যটি এত জনপ্রিয় হয়ে উঠেছে যে এটা কার্যত অসম্ভব, কোনো গবেষক ইয়াহিয়া আল- নববীর চল্লিশ হাদীস সম্পর্কে কোনও বই লিখবে ইবনে দাকিকের উদ্ধৃতিকে বাদ দিয়ে।
১৩০২ খ্রিস্টাব্দে তিনি মৃত্যুবরণ করেন।


title: জৈনধর্মের ইতিহাস

text: জৈনধর্ম হল ভারতীয় উপমহাদেশের একটি প্রাচীন ধর্ম। জৈনরা চব্বিশ জন তীর্থঙ্করের জীবনীর মধ্য দিয়ে তাঁদের ইতিহাসের রূপরেখা অঙ্কন করেন। জৈন বিশ্বাস অনুসারে, বর্তমান কালচক্রার্ধের (অবসর্পিণী যুগ) প্রথম তীর্থঙ্কর ছিলেন ঋষভনাথ। সর্বশেষ দুই তীর্থঙ্কর পার্শ্বনাথ (২৩শ তীর্থঙ্কর, আনুমানিক খ্রিস্টপূর্ব ৮৭২-৭৭২ অব্দ) ও মহাবীর (২৪শ তীর্থঙ্কর, আনুমানিক খ্রিস্টপূর্ব ৫৯৯-৫২৭ অব্দ) ছিলেন ঐতিহাসিক ব্যক্তিত্ব। ২২শ তীর্থঙ্কর নেমিনাথ সম্পর্কে সীমিত ঐতিহাসিক তথ্যপ্রমাণ পাওয়া যায়। কিংবদন্তি অনুসারে, তিনি ছিলেন কৃষ্ণের জ্ঞাতিভ্রাতা। জৈনধর্ম হল চিরস্থায়িত্বের দর্শন। জৈনরা বিশ্বাস করেন যে, তাঁদের ধর্ম হল একটি চিরস্থায়ী ধর্ম। হেইনরিক জিমারের মতে, খ্রিস্টপূর্ব তৃতীয় বা চতুর্থ সহস্রাব্দেও জৈনধর্মের অস্তিত্ব ছিল। সিন্ধু উপত্যকায় পরবর্তী প্রস্তরযুগীয় একাধিক বৃহদাকার শহরের ধ্বংসস্তুপ থেকে প্রাপ্ত প্রত্নসামগ্রীগুলি পর্যবেক্ষণ করে তিনি এই সিদ্ধান্তে উপনীত হয়েছিলেন।


title: জৈনধর্মের ইতিহাস

text: জৈনধর্মের উৎসটি স্পষ্ট নয়। পাশ্চাত্য গবেষক হেলমুথ ফন গ্ল্যাসেন্যাপ লিখেছেন, খ্রিস্টপূর্ব ১ম সহস্রাব্দের ১ম শতাব্দীটিই জৈনধর্মের উৎসকালের সর্বাধিক সময়সীমা বলে ধরা যেতে পারে। তিনি প্রথম বাইশ জন তীর্থঙ্করকে পৌরাণিক চরিত্র বলে উল্লেখ করেছেন।


title: জৈনধর্মের ইতিহাস

text: ড. বিলাস এ. সাংভি, চম্পৎ রাই জৈন, অধ্যাপক জর্জ বুলার, হারমান জেকবি, ড. হরনেল, পণ্ডিত সুখলাল সাংভি, অধ্যাপক বিদ্যালঙ্কার ও অন্যান্যরা বিশ্বাস করেন যে, জৈনধর্মই ভারতের প্রাচীনতম বিদিত ধর্মবিশ্বাস এবং সিন্ধু উপত্যকায় এই ধর্মের ব্যাপক প্রচলন ছিল। তাঁদের মতে, হরপ্পায় খননকার্যের ফলে প্রাপ্ত ‘কায়োৎসর্গ’ ভঙ্গিমার নগ্ন পুরুষমূর্তি, ‘পদ্মাসন’ ভঙ্গিমায় উপবিষ্ট মূর্তি, সর্পমস্তক মূর্তি এবং ঋষভনাথের বৃষ প্রতীক জৈনধর্মের পরিচায়ক।


title: জৈনধর্মের ইতিহাস

text:
জৈনধর্মের প্রাচীনত্ব প্রসঙ্গে ড. হেইনরিক জিমার লিখেছেন:
ভারতের প্রথম উপ-রাষ্ট্রপতি সর্বপল্লি রাধাকৃষ্ণন প্রমুখ কয়েকজন গবেষক মনে করেন যে, জৈনধর্ম হিন্দুধর্মের তুলনায় অনেক প্রাচীন একটি ধর্মমত:
"দ্য কালচারাল হেরিটেজ অফ ইন্ডিয়া" গ্রন্থের প্রথম খণ্ডে রয়েছে:


title: জৈনধর্মের ইতিহাস

text: খ্রিস্টপূর্ব ৬ষ্ঠ শতাব্দীতে জৈনধর্মের সর্বাধিক প্রভাবশালী প্রচারক ছিলেন মহাবীর। জৈনদের মতে, তিনি বর্তমান কালচক্রার্ধের (অবসর্পিণী যুগ) ২৪শ তথা সর্বশেষ তীর্থঙ্কর। মহাবীরকে অনেক সময় ভুলবশত জৈনধর্মের প্রবর্তক মনে করা হয়। প্রকৃতপক্ষে জৈনধর্ম তাঁর আগে থেকেই প্রচলিত ছিল এবং তিনি গোড়া থেকেই এই ধর্মের অনুগামী ছিলেন।


title: জৈনধর্মের ইতিহাস

text: মহাবীরের পূর্বসূরি তথা ২৩শ তীর্থঙ্কর পার্শ্বনাথ যে ঐতিহাসিক ব্যক্তিত্ব ছিলেন সেই বিষয়ে যথেষ্ট যুক্তিগ্রাহ্য প্রমাণ পাওয়া যায়। তিনি আনুমানিক খ্রিস্টপূর্ব ৯ম-৭ম শতাব্দীর ব্যক্তিত্ব ছিলেন।


title: জৈনধর্মের ইতিহাস

text: ২২শ তীর্থঙ্কর নেমিনাথ ছিলেন পার্শ্বনাথের পূর্বসূরি। জৈন বিশ্বাস অনুসারে, তিনি পার্শ্বনাথের ৮০,০০০ বছর আগে জন্মগ্রহণ করেছিলেন। ১৮৯০-৯১ সালে মথুরা কঙ্কালী টিলা নামক ঢিপিতে একটি খননকার্য চালানো হয়েছিল। এই খননকার্যের ফলে প্রাপ্ত প্রত্নসামগ্রী পরীক্ষা করে ড. ফুরার এই সিদ্ধান্তে উপনীত হন যে, নেমিনাথও একজন ঐতিহাসিক ব্যক্তিত্ব ছিলেন।


title: জৈনধর্মের ইতিহাস

text:
হিন্দুধর্মের প্রধান ধর্মগ্রন্থ "ঋগ্বেদ"-এ প্রথম তীর্থঙ্কর ঋষভের উল্লেখ পাওয়া যায়। উক্ত গ্রন্থে (১০ম মণ্ডল, ১২শ অনুবাক, ১১৬ ঋক্) বলা হয়েছে:
মৌর্য সম্রাট চন্দ্রগুপ্ত মৌর্যের রাজত্বকালে এক দ্বাদশবর্ষব্যাপী দুর্ভিক্ষের প্রাদুর্ভাব ঘটে। এই সময় আচার্য ভদ্রবাহু দুর্ভিক্ষের হাত থেকে রক্ষা পাওয়ার জন্য কর্ণাটক অঞ্চলে চলে গিয়েছিলেন। ভদ্রবাহুর শিষ্য স্থূলভদ্র মগধে থেকে যান। ভদ্রবাহুর অনুগামীরা মগধে প্রত্যাবর্তন করলে "অঙ্গ" শাস্ত্রের প্রামাণিকতাকে কেন্দ্র করে স্থূলভদ্র ও তাঁদের মধ্যে বিবাদ বাধে। এছাড়া মগধবাসী জৈনেরা সেই সময় শ্বেতবস্ত্র পরিধান করতে শুরু করেছিলেন। ভদ্রবাহুর অনুগামীদের কাছে এটি গ্রহণীয় ছিল না। তাঁদের মতে, নগ্ন থাকাই ছিল জৈন শাস্ত্রানুমোদিত বিধি। এইভাবে জৈন সমাজ দিগম্বর ও শ্বেতাম্বর নামে দুই সম্প্রদায়ে বিভক্ত হয়ে পড়ে। দিগম্বর জৈনরা নগ্ন অবস্থায় থাকতেন এবং শ্বেতাম্বর জৈনরা শ্বেত বস্ত্র পরিধান করতেন। দিগম্বরেরা বস্ত্র পরিধান করাকে জৈন মতবিশ্বাসের পরিপন্থী মনে করতেন। তাঁদের মতে, জৈন মতবাদ অনুসারে সম্পূর্ণ নগ্ন অবস্থায় জীবনযাপন করতে হয়। দিগম্বর সম্প্রদায়ের দাবি, তাঁরাই প্রাচীন শ্রমণ প্রথাটিকে সংরক্ষণ করছেন। খ্রিস্টপূর্ব ৪র্থ শতাব্দীর গ্রিক নথিতে যে ‘জিমনোসোফিস্ট’দের (নগ্ন দার্শনিক) উপস্থিতির কথা জানা যায়, তার থেকে দিগম্বর সম্প্রদায়ের এই দাবির সমর্থন পাওয়া যায়।


title: জৈনধর্মের ইতিহাস

text: প্রথাগত বিশ্বাস অনুসারে, জৈনধর্মের মূল মতবাদ "পূর্ব" নামক শাস্ত্রে লিখিত ছিল। মোট চোদ্দোটি "পূর্ব" শাস্ত্রের অস্তিত্ব ছিল। জৈনদের বিশ্বাস, এই "পূর্ব" শাস্ত্রগুলির উৎস প্রথম তীর্থঙ্কর ঋষভনাথ। মহাবীরের মৃত্যুর দুই শতাব্দী পরে একটি দ্বাদশবর্ষব্যাপী দুর্ভিক্ষ দেখা দিয়েছিল। সেই সময় মগধের শাসক ছিলেন চন্দ্রগুপ্ত মৌর্য এবং জৈন সমাজের প্রধান ছিলেন ভদ্রবাহু। ভদ্রবাহু তাঁর অনুগামীদের নিয়ে দক্ষিণে কর্ণাটক অঞ্চলে চলে যান। স্থূলভদ্র নামে অপর এক জৈন প্রধান মগধে থেকে যান। এই সময় জৈন মতবাদ সম্পর্কে জ্ঞান হারিয়ে যাচ্ছিল। তখন পাটলীপুত্রে এক সভার আয়োজন করা হয় এবং সেই সভায় "অঙ্গ" নামে পরিচিত ১১টি শাস্ত্র রচনা করা হয়। স্থূলভদ্রের অনুগামীরা দ্বাদশ অঙ্গ "দিট্‌ঠিবায়" গ্রন্থে চোদ্দোটি "পূর্ব" শাস্ত্রের অবশিষ্টাংশ সংকলিত করেন। দিগম্বর সম্প্রদায় স্থূলভদ্র কর্তৃক সংকলিত জৈন আগমের প্রামাণিকতা অস্বীকার করে। তাঁদের বিশ্বাস ছিল, ইন্দ্রভূতি গৌতমের পর ২৩শ শিক্ষক ধরাসেনের সময় মাত্র একটি "অঙ্গ" শাস্ত্রের জ্ঞান ছিল। এটি ছিল মহাবীরের নির্বাণের ৬৮৩ বছর পরে। ধরাসেনের শিষ্য পুষ্পদন্ত ও ভূতবলীর সময়কালে তাও হারিয়ে যায়।


title: জৈনধর্মের ইতিহাস

text: ধীরে ধীরে শ্বেতাম্বর সম্প্রদায়ের প্রামাণ্য শাস্ত্রগুলিও হারিয়ে যেতে শুরু করে। মহাবীরের নির্বাণের ৯৮০ থেকে ৯৯৩ বছর পরে গুজরাতের বল্লভীতে একটা সভা আয়োজন করা হয়। এই সভার নেতৃত্ব দেন দেবার্ধী ক্ষমাশ্রমণ। সেই সময় জানা যায় দ্বাদশ অঙ্গ "দিট্‌ঠিবায় " গ্রন্থটিও হারিয়ে গিয়েছে। অপর দুটি "অঙ্গ" রচিত হয়। এই হল জৈনধর্মের সম্প্রদায় বিভাজনের প্রথাগত কাহিনি। শ্বেতাম্বর সম্প্রদায়ের মতে, আটবার ‘নিহ্বান’ বা বিভাজন ঘটেছিল।


title: জৈনধর্মের ইতিহাস

text: দিগম্বর প্রথা অনুসারে, গণধর চোদ্দোটি "পূর্ব" ও এগারোটি "অঙ্গ" জানতেন। মহাবীরের নির্বাণের প্রায় ৪৩৬ বছর পরে "পূর্ব" শাস্ত্রের জ্ঞান এবং ৬৮৩ বছর পরে "অঙ্গ" শাস্ত্রের জ্ঞান লুপ্ত হয়। যে গ্রন্থগুলি "অঙ্গ" শাস্ত্রের অন্তর্গত নয়, তাকে বলা হত "অঙ্গবাহ্য"। চোদ্দোটি "অঙ্গবাহ্য" ছিল। প্রথম চারটি "অঙ্গবাহ্য" শাস্ত্রের নাম "সাময়িক", "চতুর্বিমাশ্বিক", "বন্দন" ও "প্রতিক্রমণ"। এগুলি শ্বেতাম্বর সম্প্রদায়ের দ্বিতীয় "মূলসূত্র" গ্রন্থের কিছু অংশের অনুরূপ। শ্বেতাম্বর সম্প্রদায়ের "অঙ্গবাহ্য" শাস্ত্রগুলি হল "দশবৈকালিক", "উত্তরাধ্যয়ন" ও "কল্পব্যবহার"।


title: জৈনধর্মের ইতিহাস

text: পার্শ্বনাথের নির্বাণের পর তাঁর শিষ্য শুভদত্ত সন্ন্যাসীদের প্রধান হয়েছিলেন। শুভদত্তের পর যথাক্রমে হরিদত্ত, আর্যসমুদ্র, প্রভা ও কেশী সন্ন্যাসীদের প্রধান হন। "উত্তরাধ্যয়ন" নামক শ্বেতাম্বর ধর্মগ্রন্থে মহাবীরের শিষ্য ও কেশীর মধ্যে একটি কথোপকথনের বিবৃতি ধৃত রয়েছে। কেশী ও তাঁর অনুগামীরা মহাবীরকে তীর্থঙ্কর হিসেবে স্বীকার করে নেন এবং মহাবীরের সঙ্গে যোগ দেন।


title: জৈনধর্মের ইতিহাস

text: কথিত আছে, তীর্থঙ্করগণ ‘কেবল জ্ঞান’ (অনন্ত শুদ্ধ জ্ঞান) অর্জন করেছিলেন। মহাবীরের পর তাঁর শিষ্য সুধর্ম স্বামী জৈন সম্প্রদায়ের প্রধান হন। আনুমানিক খ্রিস্টপূর্ব ৫১৫ অব্দ পর্যন্ত তিনি জৈন সমাজের প্রধান ছিলেন। তাঁর মৃত্যুর পর তাঁর শিষ্য জম্বুস্বামী সন্ন্যাসীদের প্রধান হন। তিনি আনুমানিক খ্রিস্টপূর্ব ৪৬৩ অব্দ পর্যন্ত সন্ন্যাসীদের প্রধান ছিলেন। জৈন বিশ্বাস অনুসারে, সুধর্ম স্বামী ও জম্বুস্বামী ‘কেবল জ্ঞান’ অর্জন করেছিলেন এবং জম্বুস্বামীর পর অদ্যাবধি কেউ তা অর্জন করেননি।


title: জৈনধর্মের ইতিহাস

text: সুধর্ম স্বামীর পর পাঁচ জন ‘সূত্রকেবলী’ (যাঁরা শাস্ত্র সম্পর্কে অভিজ্ঞ) জৈন সমাজকে নেতৃত্ব দেন। ভদ্রবাহু ছিলেন সর্বশেষ সূত্রকেবলী। ভদ্রবাহুর পরে সাত জন (মতান্তরে এগারো জন) জৈন সমাজকে নেতৃত্ব দেন। এরপর শাস্ত্র সম্পর্কে জ্ঞান একে একে লুপ্ত হয়।


title: জৈনধর্মের ইতিহাস

text: জৈনধর্মের ইতিহাস সংক্রান্ত যে তথ্যগুলি পাওয়া যায় সেগুলি অনিশ্চিত ও খণ্ডিত। জৈনদের মতে রাজা বিম্বিসার (আনুমানিক খ্রিস্টপূর্ব ৫৫৮-৪৯১ অব্দ), অজাতশত্রু (আনুমানিক খ্রিস্টপূর্ব ৪৯২-৪৬০ অব্দ) ও হর্যঙ্ক রাজবংশের উদয়ন জৈনধর্মের পৃষ্ঠপোষক ছিলেন। নন্দ সাম্রাজ্যেও (আনুমানিক খ্রিস্টপূর্ব ৪২৪-৩২১ অব্দ) জৈনধর্ম প্রসার লাভ করেছিল।


title: জৈনধর্মের ইতিহাস

text: প্রথাগত বিশ্বাস অনুসারে, মৌর্য সাম্রাজ্যের প্রতিষ্ঠাতা চন্দ্রগুপ্ত মৌর্য (আনুমানিক খ্রিস্টপূর্ব ৩২২-২৯৮ অব্দ) শেষ জীবনে ভদ্রবাহুর শিষ্যত্ব গ্রহণ করেছিলেন।


title: জৈনধর্মের ইতিহাস

text:
চন্দ্রগুপ্তের পৌত্র অশোক (খ্রিস্টপূর্ব ২৭৩-২৩২ অব্দ) বৌদ্ধ আদর্শের দ্বারা অনুপ্রাণিত হন। অশোকের শিলালিপিগুলিতে জৈনদের উল্লেখ পাওয়া যায়। এই শিলালিপিগুলিতে ‘ধম্মমহামাত্য’দের (সম্রাট কর্তৃক নিযুক্ত ধর্মপ্রচারক) কর্তব্য বর্ণিত আছে। একটি শিলালিপিতে রয়েছে:
কথিত আছে, অশোকের পৌত্র সম্প্রতি (খ্রিস্টপূর্ব ২২৪-২১৫ অব্দ) সুহস্তী নামক এক জৈন সন্ন্যাসী কর্তৃক জৈনধর্মে ধর্মান্তরিত হন। তিনি উজ্জয়িনীতে বাস করতেন। মনে করা হয়, তিনি অনেক জৈন মন্দির স্থাপন করেছিলেন। পরবর্তীকালে যে সকল মন্দিরের উৎস বিস্মৃত হয়েছিল, সেগুলিকে তাঁর নির্মিত মন্দির বলে উল্লেখ করা হত।


title: জৈনধর্মের ইতিহাস

text: মহামেঘবাহন রাজবংশের সম্রাট খারবেল ছিলেন ধর্মসহিষ্ণু রাজা। তিনি জৈনধর্মের পৃষ্ঠপোষকতা করতেন। উদয়গিরির উৎকীর্ণ লিপি থেকে জানা যায় যে, তিনি প্রথম তীর্থঙ্কর আদিনাথের একটি মূর্তি নির্মাণ করান এবং সন্ন্যাসীদের জন্য গুহানিবাস তৈরি করে দেন।


title: জৈনধর্মের ইতিহাস

text: অন্য একটি কিংবদন্তি অনুসারে, উজ্জয়িনীর শক্তিশালী রাজা গর্দভিল্ল (খ্রিস্টপূর্ব ১ম শতাব্দী) কলক নামে এক জৈন সন্ন্যাসীর ভগিনী সন্ন্যাসিনী সরস্বতীকে অপহরণ করেছিলেন। ক্রুদ্ধ সন্ন্যাসী ইন্দো-সিথিয়ান শাসক শক শাহির সাহায্য প্রার্থনা করেন। শক শাহি গর্দভিল্লকে পরাজিত ও কারারুদ্ধ করেন। সরস্বতীকে উদ্ধার করা হয়। যদিও গর্দভিল্লকে ক্ষমা করা হয়। গর্দভিল্লর পুত্র বিক্রমাদিত্য শক শাসককে বিতাড়িত করেন। জৈনরা তাঁকে তাঁদের ধর্মের পৃষ্ঠপোষক মনে করেন। তিনি ছিলেন বিশিষ্ট জৈন সন্ন্যাসী সিদ্ধসেন দিবাকরের শিষ্য। প্রচলিত বিশ্বাস অনুসারে, শালিবাহন বিক্রমাদিত্যের শাসনের অবসান ঘটান। তিনিও ছিলেন জৈনধর্মের এক বিশিষ্ট পৃষ্ঠপোষক। খ্রিস্টপূর্ব ২য় শতাব্দী থেকে খ্রিস্টীয় ৫ম শতাব্দী পর্যন্ত মথুরা ছিল জৈনধর্মের একটি গুরুত্বপূর্ণ কেন্দ্র। খ্রিস্টীয় ১ম ও ২য় শতাব্দীর উৎকীর্ণ লিপিগুলি থেকে জানা যায় যে, তার আগেই দিগম্বর ও শ্বেতাম্বর সম্প্রদায়ের মধ্যে জৈনধর্মের বিভাজন ঘটে গিয়েছিল।


title: জৈনধর্মের ইতিহাস

text: ৪৫৪ খ্রিস্টাব্দে জৈন শাস্ত্র রচনার জন্য বল্লভী সভার আয়োজন করা হয়। দিগম্বর সম্প্রদায় এই শাস্ত্রগুলিকে অপ্রামাণিক বলে প্রত্যাখ্যান করে। জৈন সন্ন্যাসী সিলুঙ্গ সূরি যাদব রাজবংশের রাজা বনরাজকে (৭২০-৭৮০ খ্রিস্টাব্দ) লালনপালন করেছিলেন। চালুক্য রাজবংশের প্রতিষ্ঠাতা মূলরাজ নিজে জৈন না হলেও একটি জৈন মন্দির নির্মাণ করান। ভীমের (১০২২-১০৬৪ খ্রিস্টাব্দ) রাজত্বকালে বিমল নামে এক জৈন গৃহস্থ আবু পর্বতের চূড়ায় অনেকগুলি মন্দির নির্মাণ করিয়েছিলেন। জৈন সন্ন্যাসী হেমচন্দ্র (জন্ম১০৮৮ খ্রিস্টাব্দ) আট বছর বয়সে সন্ন্যাসী দেবচন্দ্র কর্তৃক দীক্ষিত হন। তিনি ছিলেন একজন বিশিষ্ট ব্যক্তিত্ব। গুজরাতে জৈনধর্মের প্রসারে তিনি গুরুত্বপূর্ণ ভূমিকা গ্রহণ করেন। হেমচন্দ্র সোলাঙ্কি রাজবংশের রাজা কুমারপালকে জৈনধর্মে ধর্মান্তরিত করেছিলেন। যদিও কুমারপালের ভ্রাতুষ্পুত্র তথা উত্তরাধিকারী অজয়পাল ছিলেন শৈব। তিনি জৈনদের দমন করেন।


title: জৈনধর্মের ইতিহাস

text: ৪৮০ খ্রিস্টাব্দে মিহিরকুল গুপ্ত সাম্রাজ্যের অবসান ঘটান। জৈনরা তাঁকে জৈনধর্মের শত্রু মনে করেন। কারণ, তিনি জৈনদের প্রতি দমনমূলক নীতি গ্রহণ করেছিলেন।


title: জৈনধর্মের ইতিহাস

text: চীনা পর্যটক হিউয়েন সাং (৬২৯-৬৪৫ খ্রিস্টাব্দ) লিখেছেন যে, রাজগৃহের কাছে বৈশালী, নালন্দা ও পুণ্ড্রবর্ধনে অসংখ্য জৈন বাস করতেন। তিনি তাঁর সমসাময়িক কালে কলিঙ্গকে জৈনধর্মের প্রধান কেন্দ্র মনে করতেন।


title: জৈনধর্মের ইতিহাস

text: সিদ্ধসেন দিবাকরের শিষ্য বাপ্পাভট্টি কনৌজের রাজা অমকে (খ্রিস্টীয় ৮ম শতাব্দী) জৈনধর্মে ধর্মান্তরিত করেন। বাপ্পাভট্টি অমের বন্ধু বাকপতিকেও ধর্মান্তরিত করেছিলেন। এই বাকপতি ছিলেন বিখ্যাত প্রাকৃত "গৌড়বাহ" কাব্যের রচয়িতা।


title: জৈনধর্মের ইতিহাস

text: খ্রিস্টীয় ৮ম শতাব্দী নাগাদ হিন্দু দার্শনিক কুমারিল ভট্ট ও আদি শঙ্কর বৈদিক ধর্ম পুনঃস্থাপনের চেষ্টা করেন। কুমারিল ভট্ট বৈদিক যজ্ঞ পুনঃপ্রতিষ্ঠা করেন। আদি শঙ্কর অদ্বৈত বেদান্ত দর্শন প্রচার করেন। এই সময় বৈষ্ণবধর্ম ও শৈবধর্মেরও উত্থান ঘটে। এই ঘটনাগুলি ঘটেছিল মূলত দক্ষিণ ভারতে।


title: জৈনধর্মের ইতিহাস

text: শৈব কবি সম্বন্দর, আপ্পার (খ্রিস্টীয় ৭ম শতাব্দী), সুন্দরমূর্তি ও মণিক্কবচকর জৈনদের কাছে শৈবধর্মের পরিচিতি ঘটান। তাঁদের প্রভাবে জৈন রাজারা শৈবধর্ম গ্রহণ করেন। চোল রাজবংশের শাসকেরাও শৈবধর্মকে সমর্থন করতেন।


title: জৈনধর্মের ইতিহাস

text: শৈব কিংবদন্তি অনুসারে, পাণ্ড্য রাজা কুন পাণ্ড্যন ৮,০০০ জৈন সন্ন্যাসীর গণহত্যার নির্দেশ দিয়েছিলেন। উত্তর আরকটের তিভাতুরের দেওয়ালে এই গণহত্যার চিত্র খোদিত রয়েছে। যদিও এই কিংবদন্তির উল্লেখ কোনও জৈন গ্রন্থে পাওয়া যায় না। মনে করা হয়, শৈবরা নিজ আধিপত্য প্রদর্শনার্থে এই কিংবদন্তির রটনা করেছিলেন।


title: জৈনধর্মের ইতিহাস

text: খ্রিস্টীয় ১১শ শতাব্দীতে জৈন রাজা বিজ্জলের মন্ত্রী বাসব বহু জৈনকে লিঙ্গায়েত ধর্মে ধর্মান্তরিত করতে সক্ষম হয়েছিলেন। লিঙ্গায়েতরা ছিলেন জৈনদের প্রতি প্রতিকূল এক শৈব সম্প্রদায়। তাঁরা জৈনদের অনেক মন্দির ধ্বংস করেন এবং সেগুলি নিজেদের কাজে ব্যবহার করেন।একদন্ত রামায় নামে এক সন্তও লিঙ্গায়েত ধর্ম প্রচার করেন। তিনি বিজ্জলের থেকে আব্দলুরে একটি শিব মন্দির স্থাপনের জন্য জমি গ্রহণ করেছিলেন। ধীরে ধীরে লিঙ্গায়েত ধর্ম প্রসার লাভ করতে থাকে। মহীশূর ও উম্মাতুরের ]]উডেয়ার]] প্রভৃতি তেলুগু ও কন্নড়ভাষী অঞ্চল (১৩৯৯-১৬১০ খ্রিস্টাব্দ) এবং কেলাডির নায়ক (১৫৫০-১৭৬৩ খ্রিস্টাব্দ) প্রভৃতি রাজ্যের রাজধর্ম ছিল লিঙ্গায়েত ধর্ম। এই রাজারা জৈনদের প্রতিকূল ছিলেন। ১৬৮৩ সালে হৈলেবিডুর প্রধান জৈন বসতি অঞ্চলে তাঁরা একটি শিবলিঙ্গ স্থাপন করেন। জৈনদের শৈব অনুষ্ঠান পালনে বাধ্য করা হত।


title: জৈনধর্মের ইতিহাস

text: হৈসল রাজা বিষ্ণুবর্ধন (১১০৮-১১৫২ খ্রিস্টাব্দ) জৈনধর্ম থেকে হিন্দুধর্মে ধর্মান্তরিত হন এবং রামানুজের অনুগামী হন। কথিত আছে, জৈনরা ধর্মান্তরিত হতে অস্বীকার করলে তিনি তাঁদের তপ্ত তৈলে নিক্ষেপ করতেন এবং দলিত করতেন।


title: জৈনধর্মের ইতিহাস

text: মাহমুদ গজনি (১০০১) ও মহম্মদ ঘোরি (১১৭৫) প্রভৃতি ভারত আক্রমণকারী মুসলমান শাসকেরাও জৈন সম্প্রদায়কে দমন করেছিলেন।


title: জৈনধর্মের ইতিহাস

text: ১৮৪৮ সালে আমেদাবাদে শেঠ হট্‌ঠিসিংহ ১৫শ তীর্থঙ্কর ধর্মনাথের একটি মন্দির নির্মাণ করান। ব্রিটিশ যুগেও ভারতে জৈনদের সংখ্যা কমতে থাকে। জৈন গৃহস্থরা হিন্দুধর্মে ধর্মান্তরিত হতে থাকেন। যাঁরা ধর্মান্তরিত হননি, তাঁরাও হিন্দুধর্মের অনুষ্ঠান পালন করতে থাকেন এবং হিন্দু দেবদেবীদের পূজা জৈনধর্মে গৃহীত হয়। জৈন সন্ন্যাসী সম্প্রদায় এতে বিপদ সংকেত দেখেন এবং জৈনধর্ম পুনরুজ্জীবনের চেষ্টা করেন। শ্বেতাম্বর তপ গচ্ছের বিজয়ানন্দ সূরি (১৮৩৭-১৮৯৭) এবং বিজয় ধর্ম সূরি (১৮৬৮-১৯২২) ব্রিটিশ শাসনে জৈনধর্ম প্রচারে বিশেষ ভূমিকা গ্রহণ করেছিলেন।


title: জৈনধর্মের ইতিহাস

text: ভারত স্বাধীন হওয়ার কিছুকাল পরে বোম্বাই প্রদেশে ‘কমিটি ইনটু রিলিজিয়াস অ্যান্ড চ্যারিটেবল এনডওমেন্ট’ নামে এক কমিটি ধর্মীয় গোষ্ঠীগুলির মালিকানাধীন সম্পত্তির ব্যবহারের তথ্য অনুসন্ধান করতে শুরু করে। তাঁদের উদ্দেশ্য ছিল কোনও একটি সম্প্রদায়ের হাসপাতাল প্রভৃতি অছি পরিষদ ও সম্পত্তিগুলি এসকল সম্প্রদায়ের মানুষের ব্যবহারের সুযোগ করে দেওয়ার জন্য প্রয়োজনীয় আইনের পরিবর্তন সাধন। এই প্রস্তাব এবং বোম্বাই স্টেট টেম্পল এন্ট্রি বিল জৈন ও হিন্দু মন্দিরে সামাজিকভাবে অস্পৃশ্যদের প্রবেশাধিকার দেয়। জৈন মতবাদের প্রচার এবং জৈন সম্প্রদায়ের মধ্যে নিজ সম্প্রদায়ের পরিচিতির প্রসারের ব্যাপারে এই ঘটনা গুরুত্বপূর্ণ ভূমিকা নেয়।


title: পাঞ্জাবের ইতিহাস

text: পাঞ্জাব শব্দটির প্রথম উল্লেখ পাওয়া যায় ইবন বতুতার লেখা থেকে, যিনি চতুর্দশ শতকে এই অঞ্চলে পদার্পণ করেন। পরবর্তীকালে ষোড়শ শতকের মধ্যবর্তী সময়ে এই শব্দের বহুল প্রচার হয় ১৫৮০ সালে "তারিখ-ই-শেরশাহ-সুরী" নামক গ্রন্থ থেকে। যদিও মহাভারতে এই অঞ্চলের নাম পাওয়া যায় পঞ্চনদের দেশ হিসাবে। আবুল ফজল, তাঁর "আইন -ই- আকবরি" গ্রন্থে পাঞ্জাবের কথা বলেছিলেন, যেখানে এই অঞ্চলটি লাহোরে এবং মুলতান, এই দুই ভাগে বিভক্ত ছিল। মুঘল সম্রাট জাহাঙ্গীর, তাঁর "তুযক-ই-জাহাঙ্গীরি" গ্রন্থে পাঞ্জাবের কথা উল্লেখ করেছেন। ব্রিটিশ আমলে এই অঞ্চল ভারতের শস্য ভাণ্ডার হিসাবে পরিচিত ছিল। বর্তমানে, সেই পঞ্চনদ গুলির তিনটি পাকিস্থানের পাঞ্জাব প্রদেশে এবং দুটি ভারতের মধ্যে দিয়ে প্রবাহিত হয়ে পাকিস্থানে প্রবেশ করেছে।


title: পাঞ্জাবের ইতিহাস

text: প্রত্নতাত্ত্বিক আবিষ্কারের দ্বারা জানা যায়, প্রায় ৩৩০০ খ্রিস্টপূর্বাব্দে সিন্দু নদের উপত্যকায় কিছু ছোট ছোট সম্প্রদায়ের উন্মেষ হয়েছিল। পরবর্তীকালে এদের প্রসারণের ফলেই মানব সভ্যতার অন্যতম প্রাচীন সিন্ধু সভ্যতার বিকাশ ঘটে। এই সভ্যতার একটি বড় শর ছিল হরপ্পা, যার অবস্থান ছিল পশ্চিম পাঞ্জাবে সাহিওয়াল শহরের কাছাকাছি। ১৯০০ খ্রিস্টপূর্বাব্দের পরবর্তী সময়ে এই সভ্যতার দ্রুত বিনাশ ঘটে।


title: পাঞ্জাবের ইতিহাস

text: বৈদিক যুগে রচিত হিন্দুদের পবিত্র গ্রন্থ বেদ এর মাধ্যমে, ইন্দো-আর্য সংস্কৃতির কথা প্রকাশ পেয়েছে। প্রাচীন পাঞ্জাবের (তৎকালীন সপ্ত সিন্ধু) আর্থ সামাজিক উন্নয়নের সাক্ষ্য, জনজীবনের আভাস পাওয়া যায়। বৈদিক সমাজের মূল স্তম্ভ ছিল উপজাতি ভিত্তিক সমাজব্যবস্থা । একাধিক পরিবারের সমন্বয়ে একটি গ্রাম গঠন করা হত। একাধিক গ্রাম মিলে গঠিত হত একটি জন। এই জন গুলির প্রধানকে রাজন বলা হত। এরা নিজেদের মধ্যে আন্তঃ উপজাতিগত যুদ্ধে লিপ্ত থাকত। এই যুদ্ধ থেকে বৃহৎ জনগোষ্ঠীর উত্থান হত। এই সমস্ত জনগোষ্ঠী সর্দার বা রাজাদের দ্বারা শাসিত হত। এর ফলে বিজয়ের রাজনৈতিক দর্শনের উপর ভিত্তি করে সাম্রাজ্যের উত্থান হত।


title: পাঞ্জাবের ইতিহাস

text: ঋকবেদের সময় একটি গুরুত্বপূর্ণ ঘটনা ছিল "দশ রাজার যুদ্ধ", যা পরুশনি (অধুনা রবি নদী সঙ্গে চিহ্নিত) নদীর তীরে একদিকে ভরত বংশের ত্রতসু কুলের রাজা সুদাস এবং অন্য পক্ষে দশজন রাজার সংগঠনের মধ্যে সঙ্ঘটিত হয়েছিল।রাজা সুদাসকে বৈদিক ঋষি বশিষ্ঠ সমর্থন করেন।অপরপক্ষে ঋষি বিশ্বামিত্র নিয়েছিলেন সেই দশজন রাজার সংগঠনের পক্ষ।


title: পাঞ্জাবের ইতিহাস

text:
বৌদ্ধ ধর্মগ্রন্থ ত্রিপিটকের অঙ্গুত্তরনিকায় অনুসারে ষোড়শ মহাজনপাদের অন্তর্গত জম্বুদ্বীপের কাছাকাছি গান্ধার এবং কম্বোজের উত্থান ঘটেছিল বুদ্ধের সময়ে।
যদিও পালি সাহিত্যে কেবলমাত্র গান্ধার এবং কম্বোজের উপস্থাপনা করা হয়েছে। সিন্ধু অঞ্চলের উত্তরদিক অর্থাৎ কাশ্মীর, আফগানিস্তানের পূর্বাঞ্চল এবং পশ্চিম পাঞ্জাবের অধিকাংশ, যা এখন পাকিস্তানের অংশ হিসাবে পরিগণিত, এই অংশের অন্তর্ভুক্ত ছিল।


title: পাঞ্জাবের ইতিহাস

text:
প্রাচীন সংস্কৃত ব্যাকরণবিদ পাণিনির জন্ম হয়েছিল শালাতুরা অঞ্চলে, যা পাকিস্তানের উত্তর-পশ্চিম সীমান্ত প্রদেশ আটকের কাছাকাছি আধুনিক লাহোর শহরের সঙ্গে চিহ্নিত।
অর্থশাস্ত্রের রচয়িতা কৌটিল্যের লেখা থেকে এই প্রদেশের মানুষের অস্ত্রব্যবসার সঙ্গে জড়িত থাকার কথা জানা যায়। এরা সাধারণর ক্ষত্রিয় শ্রেণিভুক্ত ছিল। বস্তুত, বৃহত্তর পাঞ্জাবের সমগ্র অঞ্চলের মানুষ যুদ্ধ করতে পারদর্শী ছিল।
এই অঞ্চলের মানুষরা প্রথমে ষষ্ঠ খ্রিস্টপূর্বাব্দে আকিমিনীয় শাসকদের বিরুদ্ধে এবং পরে চতুর্থ খ্রিস্টপূর্বাব্দে ম্যাসেডোনীয় আক্রমণকারীদের বিরুদ্ধে প্রবল প্রতিদ্বন্দ্বিতা গড়ে তোলেন যার সাক্ষ্য ইতিহাসে পাওয়া যায়।


title: পাঞ্জাবের ইতিহাস

text: প্রাচীন গান্ধারের পশ্চিম ভাগ, কম্বোজ এবং উত্তর পাঞ্জাব প্রদেশের তক্ষশীলা আকিমিনীয় সাম্রাজ্যের পূর্বপ্রান্তের হিসাবে পরিগণিত হয়।


title: পাঞ্জাবের ইতিহাস

text: মাউয়েস ৮০ খ্রিস্টপূর্বাব্দে গান্ধার এবং তক্ষশিলা জয় করেন, কিন্তু তাঁর মৃত্যুর পর এই সাম্রাজ্য ধ্বংস হয়ে যায়।৫৫ খ্রিস্টপূর্বাব্দ অব্ধি ভারতের উত্তরপশ্চিমাঞ্চল ইন্দো-সিথিয় সাম্রাজ্যের দ্বারা শাসিত হয়েছিল।


title: মাঝা

text: মাঝা (Punjabi: ਮਾਝਾ (Gurmukhi), (Shahmukhi); "Mājhā") পাঞ্জাবের একটি অঞ্চল যা বিপাশা এবং সুতলেজ নদীর ডান অংশ এবং ঝিলম নদীর উত্ত্রবর্তী অঞ্চল পর্যন্ত বিস্তৃত। মাঝা অঞ্চলটি বারি দোয়াব (বিয়াস অথবা বিপাশা এবং রাভী নদীর মধ্যবর্তী অঞ্চল), রেচনা দোয়াব (রাভী এবং চেনাব নদীর মধ্যবর্তী অঞ্চল) এবং যেচ দোয়াবএর (ঝিলাম এবং চেনাব নদীর মধ্যবর্তী অঞ্চল) একটি ছোট অংশকে উল্লেখযোগ্যভাবে অন্ত্ররভুক্ত করে। ঐতিহাসিক পাঞ্জাবের মধ্যবর্তী অঞ্চল হল মাঝা। মাঝা "Mājhā" (ਮਾਝਾ) অথবা মাঞ্ঝা "Mānjhā" (ਮਾਂਝਾ) শব্দটির অর্থ হল "কেন্দ্র" অথবা কেন্দ্রবর্তী। এই অঞ্চলের মানুষরা "মাঝি " নামে পরিচিত।


title: মাঝা

text: নিম্নলিখিত জেলাগুলি মাঝার অন্তর্গত-


title: সাইটোসল

text: সাইটোসল অথবা সাইটোপ্লাজমিক ম্যাট্রিক্স হল একপ্রকারের তরল পদার্থ যা কোষের মধ্যে থাকে। এটি সাধারনতঃ ইন্ট্রা সেলুলার ফ্লুইড অর্থাৎ দুটি কোষের অন্তরবর্তী জলীয় পদার্থ। এরা ঝিল্লী পর্দার দ্বারা পৃথক অবস্থায় থাকে। উদাহরণস্বরূপ মাইটোকন্ড্রিয়াল ম্যাট্রিক্সকে মাইটোকন্ড্রিয়ন বিভিন্ন ভাগে বিভক্ত করেছে।


title: সাইটোসল

text: ইউক্যারিওটিক কোষ এর ক্ষেত্রে, কোষের মধ্যবর্তী সাইটোসল, যা সাইটোপ্লাজমের অংশ এবং সাইটোসল বিভিন্ন অরগান্যালস যেমন- প্লাসটিড এবং মাইটোকন্ড্রিয়া পৃথক করেছে একে অপরের থেকে কিন্তু কখনই তাদের মধ্যেকার জলীয় পদার্থর আকৃতি অথবা গঠন নষ্ট না করে। সাইটোসল হল জলীয় অংশ যা অরগান্যালস গুলির চারপাশে বিরাজমান এবং কোষ নিউক্লিয়াসগুলি্কে পৃথক করে। প্রোক্যারিওটিক কোষের ক্ষেত্রে মেটাবলিসম এর বিভিন্ন রাসায়নিক ক্রিয়া অধিকাংশই সাইটোসলে সম্পন্ন হয়। কিছু কিছু রাসায়নিক ক্রিয়া ঝিল্লী পর্দা অথবা পেরিপ্লাজমিক অংশে হয়। ইউক্যারিওটিক কোষেও অধিকাংশ মেটাবলিক রাসায়নিক ক্রিয়া সাইটোসলেই হয়, বাকী রাসায়নিক ক্রিয়া অরগান্যালস এর মধ্যে সম্পন্ন হয়।


title: সাইটোসল

text: সাইটোসল হল জলের দ্রবনীয় বিভিন্ন পদার্থর জটিল মিশ্রন। সাইটোসলের বেশীর ভাগ অংশই জলীয়। তবে কোষের ভেতরের আকৃতি এবং বৈশিষ্ট কিরকম তা এখনও বোঝা যায়নি। সাইটোসলে প্রাপ্ত আয়নের ঘনত্ব বিশেষতঃ সোডিয়াম এবং পটাশিয়াম এক্সট্রা সেলুলার ফ্লুইড এর থেকে পৃথক হয়। আয়নের ঘনত্বের এই পার্থক্যটা খুব জরুরী ওসমোরেগুলেশন, কোষের সিগন্যাল প্রেরন ইত্যাদি পদ্ধতিগুলির জন্য। এছাড়া এন্ডোক্রাইন, নার্ভ এবং মাসল কোষের মধ্যে অ্যাকশন-পোটেনসিয়াল ক্রিয়া বজায় রাখার জন্য। সাইটোসল, জলীয় অংশ ছাড়াও অনেকটা পরিমানে ম্যাক্রো মলিকিউলস থাকে। যারা অন্যান্য মলিকিউলসের আচরনের সাথে নিজেদের সামঞ্জস্য বজায় রাখে, এই পদ্ধতিকে ম্যাক্রো মলিকিউলার ক্রাউডিং বলে।


title: সাইটোসল

text: পূর্বে সাইটোসলকে বিভিন্ন মলিকিউলসের সরল দ্রবন মনে করা হত কিন্তু সাইটোসলে বিভিন্ন প্রকার প্রক্রিয়া সম্পন্ন হয়। এখানে যেমন ক্যালসিয়াম এর মতো ছোট কনার অথবা মলিকিউলসের কনসেন্ট্রেশন গ্রেডিয়েন্ট আবার উৎসেচক এর দীর্ঘ এবং জটিল প্রক্রিয়া যা একসাথে বিভিন্ন মেটাবলিক পাথওয়েকে চালনা করে। আবার প্রোটিন কমপ্লেক্স যেমন-প্রটিওজোম এবং কার্বক্সিজোম এইগুলি সাইটোসলের পৃথক অংশ।


title: সাইটোসল

text: সাইটোসল কথাটি প্রথম ব্যবহার করা হয় ১৯৬৫ সালে এইচ এ লার্ডে র দ্বারা, আলট্রাসেন্ট্রিফিউগেশনএর ফলে কোষের অবদ্রব্য অংশ পড়ে থাকে এবং কোষের ভাঙ্গনের ফলে যে তরল পাওয়া যেত তাকে বোঝানো হত। কিন্তু কোষ ভাংগনের ফলে দ্রাব্য তরল এবং কোষ সাইটোপ্লাজমের দ্রাব্য অংশ একই নয়, সাধারনত একে সাইটোপ্লাসমিক ফ্রেকশন বলে। বর্তমানে সাইটোসল বলতে বোঝানো হয় কোনো সম্পূর্ন কোষের সাইটোপ্লাজমের তরল অবস্থা। সাইটোপ্লাসমের মধ্যস্থ অরগ্যানিলস ব্যতীত বাকি অংশকে সাইটোসল বলা হয়। কোনো রকম ভ্রান্ত ধারনা যাতে তৈরী না হয়, তাই সাইটোসল বোঝাতে ভগ্ন কোষের নির্যাস এবং সম্পূর্ন কোষের দ্রাব্য অংশ উভয়ই বোঝানো হয় এবং "জলীয় সাইটোপ্লাজম" বলতে বোঝানো হয় জীবিত সাইটোপ্লাজমের জলীয় অংশ।


title: সাইটোসল

text:
সাধারনতঃ কষের আয়তন অনুসারে সাইটোসল এর ধর্মের অথবা বৈশিষ্ট্যের পরিবর্তন লক্ষ্য করা যায়।
উদ্ভিদ এর ক্ষেত্রে মুখ্য প্রকোষ্ঠ হল বয়োর কেন্দ্রীয় ভ্যাকুওল। সাইটোসলের প্রধান উপাদান হল জল এবং জলে দ্রাব্য বিভিন্ন আয়নস, ছোট কনা অথবা মলিকিউলস এবং জলে দ্রাব্য বৃহৎ মলিকিউলস যেমন-প্রোটিন। বেশিরভাগ প্রোটিন ব্যতীত কনাগুলির আণবিক ভর থাকে যা ৩০০ ডালটন এর কম হয়। এই ক্ষুদ্র মলিকিউল্গুলির কার্যকারিতা জটিল এবং ভিন্নধর্মী। এই ক্ষুদ্র কনাগুলি বিভিন্ন বিপাক ক্রিয়ার সাথে যুক্ত এবং বিপাকজাত কনার সাথে মিশে থাকে। যেমন-২০০০০০ রকমের ভিন্ন ভিন্ন খুদ্র কনা উদ্ভিদ কোষে পাওয়া যায়, কিন্তু কখনই তা একটি কষে অথবা একই প্রজাতির মধ্যে সব কনা পাওয়া সম্ভব নয়। একটি মাত্র কোষ যেমন- "Escherichia coli" অথবা "Saccharomyces cerevisiae" এ বিপাকজাত কনা প্রায় ১০০০ সংখ্যক উতপন্ন হয়।


title: সাইটোসল

text: প্রোটিনের কণা কোষ পর্দার অথবা সাইটোস্কেলিটন এর সাথে যুক্ত হয় না কিন্তু এরা সাইটোসলে দ্রাব্য। কোষের মধ্যে প্রোটিনের পরিমান খুব বেশী ২০০মিগ্রা/মিলি যা সাইটসলের ২০-৩০% আয়তন পূর্ন করে।


title: সাইটোসল

text: প্রোক্যারিওটিক কোষের সাইটোসল কোষের জিনোম বহন করে এবং এই গঠনযুক্ত অংশকে নিউক্লিওড বলে। এগুলি হল ডিএনএ এর অংশ এবং এই প্রক্রিয়ায় যুক্ত প্রোটিন, যারা ব্যাকটেরিয়ার ক্রোমোজম এবং প্লাস্মিডের ট্রান্সক্রিপশন এবং রেপলিকেশন নিয়ন্ত্রন করে। ইউক্যারিওটিক্স দের ক্ষেত্রে কোষ নিউক্লিয়াসের ভেতরে জিনোমের বিভিন্ন প্রক্রিয়া ঘটে এবং কোষ নিউক্লিয়াস থেকে সাইটোসলকে পৃথক করছে নিউক্লিয়ার পোরগুলি যারা ১০ ন্যন্নোমিটার আকারের বড় মলিকিউলের মুক্ত ব্যাপন প্রক্রিয়াতে বাধার সৃষ্টি করে।


title: সাইটোসল

text: সাইটোসল কোনো একটি কার্য সম্পন্ন করেনা,কষের বিভিন্ন প্রক্রিয়ায় অংশগ্রহন করে। উদাহরণ স্বরূপ, ঝীল্লিপর্দা থেকে কোষের মধ্যবর্তী অংশ যেমন-নিউক্লিয়ার্স কোষ ট্রান্সডাকশন এ সক্রিয় ভূমিকা পালন করে। মাইটোসিস পদ্ধতিতে কোষ বিভাজনের সময় যে নিউক্লিয়ার মেমব্রেন বিভক্ত হয় অর্থাৎ সাইটোকাইনেসিস এর বিভিন্ন প্রক্রিয়া সাইটোসলে সম্পন্ন হয়। সাইটোসল এর অপর গুরুত্ব পূর্ন কাজ হল- বিপাক ক্রিয়াজাত কনা অথবা মলিকিউলগুলিকে তাদের উৎপত্তি স্থল থেকে, যে অঞ্চলে এই কনাগুলি ব্যবহৃত হবে, সেই অঞ্চলে অথবা স্থানে পৌঁছে দেওয়া। জলে দ্রাব্য কনা যেমন- অ্যামিনো অ্যাসিড দের পৌঁছে দেওয়ার কাজটি তুলনামূলক সহজ কারণ এই কনাগুলি সহজেই সাইটোসলে ব্যাপন ক্রিয়ার মাধ্যমে চালিত হয় কিন্তু জলে অদ্রাব্য মলিকিউলস যেমন- ফ্যাটি অ্যাসিড অথবা স্টেরল ইত্যাদি কনা সাইটোসল এর মধ্যে দিয়ে চালিত হতে গেলে কিছু নির্দিষ্ট বাইন্ডিং প্রোটিন এর প্র্যোজন হয়, যারা কনাগুলিকে কোষ পর্দার ভিতরে প্রবেশ করতে সাহায্য করে।


title: আটলান্টিস, দি পাম

text: আটলান্টিস, দি পাম হচ্ছে একটি হোটেল রির্সোট যেটি পাম জুমাইরা, সংযুক্ত আরব আমিরাতে অবস্থিত। এটিই ছিল প্রথম হোটেল যেটি প্রথম কোনো দ্বীপে তৈরি হয় এবং এটি আটলান্টিস এর সূত্র মেনে তৈরি হয়। কিন্তু আরবীয় রীতি মেনে তৈরি হয়। এটি সেপ্টেম্বর ২৪,২০০৮ এ খোলা হয়।


title: ইংল্যান্ড ক্রিকেট দলের কোচদের তালিকা

text: ইংল্যান্ড ক্রিকেট দলের কোচ একধরণের পদবিশেষ। ১৯৮৬ সালে সর্বপ্রথম এ পদ সৃষ্টি করা হয়। ২০১৬ সাল পর্যন্ত সর্বমোট নয়জন দলের কোচ হিসেবে দায়িত্ব পালন করেছেন। তন্মধ্যে, পিটার মুরেজ দুইবার এ পদে ছিলেন। একজন কোচ মূলতঃ দলের খেলোয়াড়দের নির্বাচন করা, প্রথম একাদশ নির্বাচনসহ গণমাধ্যমে স্বাক্ষাৎকার প্রদান করে থাকেন। সচরাচর কোচ হিসেবে তাঁদেরকে আখ্যায়িত করা হলেও অতীতে তাঁরা দলীয় ব্যবস্থাপক বা দলীয় পরিচালকরূপে পরিচিতি পেতেন।


title: ইংল্যান্ড ক্রিকেট দলের কোচদের তালিকা

text: নিম্নবর্ণিত ব্যক্তিগণ ইংল্যান্ড ক্রিকেট দলের প্রধান কোচের মর্যাদা পেয়েছেন। ডানকান ফ্লেচার সর্বাধিক আট বছর এ দায়িত্ব পালন করেছেন। একমাত্র ব্যক্তি হিসেবে পিটার মুরেজ দুইবার দলকে পরিচালনা করেছেন। বর্তমান কোচ হিসেবে ট্রেভর বেলিস ২০১৫ সাল থেকে কর্মরত।


title: ইংল্যান্ড ক্রিকেট দলের কোচদের তালিকা

text: ২০১২ সালে অ্যান্ডি ফ্লাওয়ার ওডিআই এবং টি২০আইয়ের কোচের দায়িত্ব থেকে অব্যহতি নেন। কিন্তু, টেস্টে কোচ হিসেবে স্বপদে ছিলেন তিনি। অ্যাশলে জাইলস সীমিত ওভারের ক্রিকেটে ইংল্যান্ড দলকে পরিচালনার দায়িত্ব পেলেও টেস্ট দলে জড়িত হননি। ব্যতিক্রম হিসেবে ফ্লাওয়ার ও পিটার মুরেজের সাথে অ্যাশলে জাইলস দায়িত্ব পালন করেছেন।


title: ইংল্যান্ড ক্রিকেট দলের কোচদের তালিকা

text: পিতা-মাতা ইংরেজ হওয়া স্বত্ত্বেও ডানকান ফ্লেচার প্রথম বিদেশী কোচ হিসেবে ইংল্যান্ড ক্রিকেট দলের দায়িত্ব পেয়েছিলেন। জিম্বাবুয়েতে জন্মগ্রহণকারী অ্যান্ডি ফ্লাওয়ার এবং বর্তমান ইংল্যান্ডের কোচ ট্রেভর বেলিস অস্ট্রেলীয়।


title: সুরজিত সিং রণধাওয়া

text: সর্দার সুরজিত সিং রণধাওয়া (১০ই অক্টোবর, ১৯৫১ - ৬ই জানুয়ারি, ১৯৮৪) ছিলেন একজন ভারতীয় হকি খেলোয়াড়, যিনি ১৯৭৬ সালে মন্ট্রিল অলিম্পিকে ভারতের জাতীয় হকি দলের প্রতিনিধিত্ব করেন । তিনি ভারতের হকি দলের অধিনায়ক ছিলেন এবং মাঠে তাঁর জায়গা ছিল ফুল ব্যাক।


title: সুরজিত সিং রণধাওয়া

text: সুরজিত সিং রণধাওয়া পাঞ্জাবের বাতালায় জন্মগ্রহণ করেছিলেন, প্রথমে তিনি বাতালার গুরু নানক স্কুল এবং পরে জলন্ধরের ল্যালপুর খালসা কলেজে পড়াশোনা করেন। এই কলেজেই তিনি বিশ্ববিদ্যালয় পর্যায়ে হকি টুর্নামেন্টে খেলতে শুরু করেন.


title: সুরজিত সিং রণধাওয়া

text:
কলেজ জীবন শেষ করার পর তিনি কয়েক বছরের জন্য পাঞ্জাব পুলিশ বাহিনীতে যোগ দেন। ১৯৭৩ সালে আমস্টারডামে দ্বিতীয় হকি বিশ্বকাপে সুরজিতের অভিষেক হয়।
তিনি ১৯৭২ সালে মিউনিখ অলিম্পিক, ১৯৭৪ ও ১৯৭৮ সালের এশিয়ান গেমস, ১৯৭৬ সালের মন্ট্রিল অলিম্পিক, ১৯৭৮ সালের ব্যাংকক এশিয়ান গেমস এবং ১৯৮২ সালে বম্বেতে (অধুনা মুম্বাই) অনুষ্ঠিত বিশ্বকাপে ভারতের হয়ে প্রতিনিধিত্ব করেছিলেন। তিনি ছিলেন ১৯৭৫ সালে কুয়ালালামপুরে বিশ্বকাপ জয়ী ভারতীয় দলের সদস্য। ১৯৭৩ সালে বিশ্ব হকি একাদশে এবং তাঁর পরের বছর অলস্টার হকি একাদশে সুরজিতকে অন্তর্ভুক্ত করা হয়।


title: সুরজিত সিং রণধাওয়া

text:
অস্ট্রেলিয়ার পার্থে এসান্ডা আন্তর্জাতিক হকি টুর্নামেন্টে এবং ১৯৭৮ সালের এশিয়ান গেমসে তিনি ছিলেন সর্বোচ্চ গোলদাতা।
তাঁর ক্রীড়াজীবনে তিনি চারটি অলিম্পিক গোল করেছিলেন।


title: সুরজিত সিং রণধাওয়া

text: প্রাথমিকভাবে তিনি কিছুদিন ভারতীয় রেল এবং ইন্ডিয়ান এয়ারলাইনসের সঙ্গে এবং পরিশেষে পাঞ্জাব পুলিশের সঙ্গে যুক্ত ছিলেন।


title: সুরজিত সিং রণধাওয়া

text: সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তাঁর নামে নামকরণ করা হয়েছে। এছাড়াও তাঁর নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে।


title: সুরজিত সিং রণধাওয়া

text: ১৯৮৪ সালে তাঁর মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে।


title: সুরজিত সিং রণধাওয়া

text: ১৯৯৮ সালে সুরজিতকে মরণোত্তর অর্জুন পুরস্কার প্রদান করা হয়।


title: সুরজিত সিং রণধাওয়া

text:
তাঁর স্ত্রী চঞ্চল রণধাওয়াও ছিলেন একজন আন্তর্জাতিক হকি খেলোয়াড়, যিনি ১৯৭০ সালে ভারতে মহিলাদের জাতীয় হকি দলের নেতৃত্ব দিয়েছিলেন।
তাঁর পুত্র সর্বিন্দর সিং রণধাওয়া একজন বিশ্ব-স্তরের লন টেনিস খেলোয়াড়, যিনি বিশ্ব জুড়ে বিভিন্ন আন্তর্জাতিক প্রতিযোগিতায় ভারতের প্রতিনিধিত্ব করেছেন।
ইন্দোনেশিয়ায় অনুষ্ঠিত এশিয়ান গেমসে তিনি রানার্স হয়েছিলেন।


title: সাম্মি নৃত্য

text: সাম্মি নৃত্য এক প্রকার নৃত্যের নাম।


title: সাম্মি নৃত্য

text: নৃত্যশিল্পীরা এই নৃত্য পরিবেশন করার সময় উজ্জ্বল রঙের কুর্তা এবং লেহেঙ্গা পরিধান করেন। এই সময় মহিলারা মাথায় রূপালী রঙের বিশেষ ধরনের গহনা ব্যবহার করেন।


title: জুতি

text: জুতি উত্তর ভারত ও তার পার্শ্ববর্তী অঞ্চলের এক প্রকার অত্যন্ত জনপ্রিয় পাদুকা। এগুলো সাধারণত দিয়ে তৈরি হয় এবং এতে সূক্ষ্ম কারুকাজ থাকে। অতীতে এই পাদুকায় সোনা এবং রুপোর সুতো ব্যবহার করা হত। যদিও এখন সময়ের পরিবর্তনে রাবারের তলি ব্যবহৃত হয়। পাঞ্জাবি জুতি ছাড়াও স্থানীয় বিভিন্ন প্রকার জুতি পাওয়া যায়। অমৃতসর এবং পাটিয়ালা ( "তিল্লা জুতি") হস্তনির্মিত জুতির অত্যন্ত গুরুত্বপূর্ণ বাণিজ্য কেন্দ্র, যেখান থেকে বিশ্বজুড়ে পাঞ্জাবি প্রবাসীদের জন্য এই পাদুকা রপ্তানি করা হয়ে থাকে। এরা ঘনিষ্ঠভাবে মোজারির সঙ্গে সম্পর্কিত। বিভিন্ন স্থানীয় নকশার বৈচিত্র এর বিবর্তনের ধারাকে প্রলম্বিত করছে, যা অনেকাংশেই স্বতন্ত্র মুচির উপর নির্ভর করে।


title: জুতি

text:
এদের তলি সমতল হয় এবং এদের একটি অন্যতম বৈশিষ্ট্য হল এতে কোন বাম বা ডান পা এর প্রকারভেদ থাকে না। সময়ের সঙ্গে সঙ্গে এরা পায়ের আকৃতি নিতে শুরু করে।এই পাদুকার গড়ন উভয়ক্ষেত্রে নারী এবং পুরুষদের জন্য অনুরূপ হয়। পুরুষদের ক্ষেত্রে এই জুতির সামনের দিকে একটি বাঁকা অংশ থাকে, আর নারীদের ক্ষেত্রে অনেকসময় পায়ের গোড়ালির কাছটা উন্মুক্ত থাকে।
আনুষ্ঠানিক পোশাকের অংশ হিসাবে, প্রধানত বিবাহের অনুষ্ঠানে জুতি এক বিশেষ ভূমিকা পালন করে। অনঅলঙ্কৃত জুতি পাঞ্জাবের অধিকাংশ জায়গায় পুরুষ এবং মহিলাদের দৈনন্দিন ব্যবহারের জন্য ব্যবহৃত হয়ে থাকে।
অনেক পাঞ্জাবি পল্লীগীতিতে জুতির উল্লেখ আছে।


title: জুতি

text:
কিছু নির্দিষ্ট উৎসবে এক বিশেষ ধরণের জুতি গরুর পায়েও লাগানো হয়। ভারতের অন্যত্র জায়গায় এই পাদুকা সাধারণভাবে মোজারী হিসাবে পরিচিত। আবার পাকিস্তানে এর একটি বিকল্প নাম হল "খুসসা" এবং এই পাদুকা এখন পাশ্চাত্য দেশে অত্যন্ত জনপ্রিয়।
মোজারীর মতো এই জুতি আকারে লম্বা হয় এবং এর সামনের দিকের অংশটি শুঁড়ের মত বক্রাকৃতী হয়ে থাকে।
জুতি একধরনের ঐতিহ্যবাহী ভারতীয় পাদুকা বিশেষ, যার নকশা এক প্রজন্মের থেকে অন্য প্রজন্মে কিছু রুপান্তরের মাধ্যমে প্রসার লাভ করেছে।
জুতি সাধারণত মসৃণ চামড়া দিয়ে তৈরি হয় এবং এতে সুতো অথবা পুঁতির কাজ থাকে। এই গুলো পায়ে গলিয়ে পরার জুতো এবং এদের পায়ের পেছনে অ্যাকিলিস টেন্ডনের কাছে একটু উঠে থাকে। জুতির সামনের দিকে পায়ের আঙ্গুল গুলি ঢাকা থাকে এবং সামনের দিকটা গোলাকার অথবা ইংরাজি m অক্ষরের মত হয়। উপরের দিকে প্রচুর কারুকাজ থাকে কিন্ত পায়ের পাতার উপরের অংশ প্রায় উন্মুক্ত থাকে। কিছু কিছু জুতি সম্পূর্ণভাবে হস্তনির্মিত হয় এবং সুন্দরভাবে সূচিকর্মের নকশায় সুসজ্জিত থাকে।


title: জুতি

text:
ভারতে বিশেষত পাঞ্জাবে এই ধরনের পাদুকা বিত্তশালি জমিদার, চৌধুরী, , জায়গীরদার, মহারাজা এবং মহারানীদের পরিধান সামগ্রী হিসাবে পরিগণিত হত। মুঘল আমলের থেকে অনুপ্রাণিত বিভিন্ন নকশার ব্যবহার এখানে দেখা যায়।
এই জুতি ভারতের প্রত্যন্ত কোণে অত্যন্ত দক্ষ কারিগরদের দ্বারা হস্তনির্মিত পদ্ধতিতে তৈরি করা হয়।
উত্তর ভারতে বিশেষ করে পাঞ্জাব, হরিয়ানা ও রাজস্থানের ঐতিহ্যবাহী ভারতীয় পাদুকা হিসাবে জুতি অত্যন্ত জনপ্রিয়। কুর্তাপাজামা বা সঙ্গে এই জুতির ব্যবহার বিশেষভাবে প্রচলিত।


title: আইইইই জন ভন নিউম্যান মেডেল

text: আইইইই জন ভন নিউম্যান মেডেল ১৯৯০ সালে প্রতিষ্ঠা করা হয়। এটি জন ভন নিউম্যান এর নামে নামকরণ করা হয়।


title: ইউসুফ ইবনে আবদুর রহমান আল-মিযযি

text: জামাল আল-দীন,আবি আল হাজ্জাজ, ইউসুফ ইবনে আব্দ আল-রহমান আল-মিযযি (আরবি: يوسف بن عبدالرحمن المزي ) সিরিয়ার একজন বিখ্যাত ইসলামী পন্ডিত ছিলেন।


title: ইউসুফ ইবনে আবদুর রহমান আল-মিযযি

text: আল-মিযযি ৬৫৪ হিজরি সালে আলেপ্পোতে জন্মগ্রহণ করেন। দামেস্কে বেড়ে উঠেন এবং সেখানেই স্থায়ী হন। তিনি সম্পর্কে ইমাম ইবনে কাসীরের শ্বশুর হন।   ইমাম আল-মিযযি ৭৪৩ হিজরি মোতাবেক ১৩৪২ খ্রিস্টাব্দে দামেস্কের দারুল হাদিস আল আশরাফিয়াহ-তে ইন্তেকাল করেন। সুফিয়াহ কবরস্থানে তাঁকে দাফন করা হয়।


title: ইউসুফ ইবনে আবদুর রহমান আল-মিযযি

text: তাঁর ২ টি গুরুত্বপূর্ণ গ্রন্থ হলঃ


title: আইইইই আলেক্সান্ডার গ্রাহাম বেল মেডেল

text: আইইইই আলেক্সান্ডার গ্রাহাম বেল পদক হলো "যোগাযোগ বিজ্ঞান ও প্রযুক্তির উন্নয়নে অসাধারণ অবদানের জন্য" ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত পদক। আলেকজান্ডার গ্রাহাম বেলের নামে এই পুরস্কারের নামকরণ করা হয়েছে এবং এটি ১৯৭৬ সাল থেকে প্রদান করা হচ্ছে ।


title: নেদারল্যান্ডস এন্টিলসের বিলুপ্তি

text: নেদারল্যান্ডস এন্টিলস হল নেদারল্যান্ডস রাজ্যের একটি ক্যারিবিয়ান স্বশাসিত রাষ্ট্র, যা ২০১০ সালের ১০ অক্টোবর বিলুপ্ত করা হয়।


title: নেদারল্যান্ডস এন্টিলসের বিলুপ্তি

text: বিলুপ্তির পর, বিইএস দ্বীপসমুহ (বোনাইর, সিন্ট এউস্তাতিউস এবং সাবা) নেদারল্যান্ডস রাষ্ট্রের সাথে একীভুত করে, নেদারল্যান্ডের বিশেষায়িত পৌরসভা গঠন করা হয়, অপরদিকে কিউরাসাও এবং সিন্ট মার্টেনকে আরুবার মত নেদারল্যান্ডস রাজ্যের অন্তর্গত সাংবিধানিক রাষ্ট্রের মর্যাদা দেওয়া হয়। আরুবাকে ১৯৮৬ সালে "নেদারল্যান্ডস এন্টিলস" থেকে পৃথক করে সাংবিধানিক রাষ্ট্র করা হয়েছিল।


title: নেদারল্যান্ডস এন্টিলসের বিলুপ্তি

text: কিউরাসাও এবং সিন্ট মার্টেন আরুবার মত নেদারল্যান্ডস রাজ্যের দুটি নতুন লান্ডেন (সাংবিধানিক রাষ্ট্র) হয়ে ওঠে। তারা নতুন মুদ্রা ক্যারিবিয়ান গিল্ডারের পরিকল্পনা করে, যা ২০১২ সালে আনার কথা ছিল কিন্তু তা বিলম্বিত হয়।


title: নেদারল্যান্ডস এন্টিলস

text: নেদারল্যান্ডস এন্টিলস (ওলন্দাজ: "Nederlandse Antillen" ; Papiamentu: "Antia Hulandes")   নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি ডাচ এন্টিলস নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্ত এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়।


title: নেদারল্যান্ডস এন্টিলস

text: নেদারল্যান্ডস এন্টিলসের দ্বীপসমূহ লেজার এন্টিলস দ্বীপ চেইনের একটি অংশ। এটি দুটি ক্ষুদ্রতর দ্বীপপুঞ্জ গ্রুপে বিভক্ত, যার উত্তর গ্রুপটি লীওয়ার্ড দ্বীপপুঞ্জের অংশ এবং পশ্চিম গ্রুপটি লীওয়ার্ড এন্টিলসের অংশ। উইনওয়ার্ড দ্বীপপুঞ্জে এর কোন অংশ নেই।


title: গোবরডাঙ্গা হিন্দু কলেজ

text: গোবরডাঙ্গা হিন্দু কলেজ টি উত্তর চব্বিশ পরগনা জেলার গোবরডাঙা শহরে অবস্থিত। এই কলেজ বা মহাবিদ্যালয়টি ১৯৪৭ সালে প্রতিষ্ঠিত হয়। এক সময় এই কলেজটি কলকাতা বিশ্ববিদ্যালয় এর অধীনে থাকলেও বর্তমানে এটি বারাসাত এ অবস্থিত পশ্চিমবঙ্গ রাষ্ট্রীয় বিশ্ববিদ্যালয় এর অধীনে পরিচালিত।


title: মুহাম্মদ আবদুল্লাহিল বাকী

text: মুহাম্মদ আবদুল্লাহিল বাকী (১৮৮৬-১৯৫২) ছিলেন একজন বাঙালি ইসলামি চিন্তাবিদ ও স্বাধীনতা সংগ্রামী। তিনি আহলে হাদিস জামায়াতের নেতা, ভারতীয় কেন্দ্রীয় ব্যবস্থা পরিষদ, পূর্ববাংলা আইন পরিষদ এবং পাকিস্তান গণপরিষদের সদস্য ছিলেন।


title: মুহাম্মদ আবদুল্লাহিল বাকী

text: মুহাম্মদ আবদুল্লাহিল বাকী ১৮৮৬ সালে বেঙ্গল প্রেসিডেন্সির বর্ধমান জেলার টুবগ্রামে জন্মগ্রহণ করেন। পরে তিনি দিনাজপুরের নূরুল হুদায় বসবাস শুরু করেন। রংপুর জেলার বদরগঞ্জ থানার লালবাড়ি মাদ্রসায় তিনি প্রাথমিক শিক্ষা গ্রহণ করেছেন। এরপর তিনি ভারতের কানপুর মাদ্রাসায় ইসলাম ও আরবি সাহিত্যের উপর উচ্চশিক্ষা অর্জন করেছেন।


title: মুহাম্মদ আবদুল্লাহিল বাকী

text: তিনি মাওলানা আকরম খাঁ, মাওলানা মনিরুজ্জামান ইসলামাবাদী ও ড. মুহম্মদ শহীদুল্লাহর সহায়তায় আঞ্জুমান-ই-উলামা-ই-বাঙ্গালা প্রতিষ্ঠা করেছেন। তিনি রাজনীতিতেও সক্রিয় ছিলেন। দীর্ঘদিন তিনি দিনাজপুর জেলা কংগ্রেসের সভাপতির দায়িত্ব পালন করেছেন। খিলাফত ও অসহযোগ আন্দোলনে তিনি ভূমিকা রেখেছেন।


title: মুহাম্মদ আবদুল্লাহিল বাকী

text: ১৯৩০ সালে আইন অমান্য আন্দোলনে অংশ গ্রহণের কারণে তাকে দুইবার কারারুদ্ধ করা হয়। প্রজা পার্টি থেকে তিনি ১৯৩৪ সালে ভারতীয় কেন্দ্রীয় ব্যবস্থা পরিষদের সদস্য নির্বাচিত হন।


title: মুহাম্মদ আবদুল্লাহিল বাকী

text: ১৯৩৭ সালে তিনি নিখিল বঙ্গ প্রজা সমিতির সভাপতি নির্বাচিত হন। পরবর্তীতে ১৯৪৬ সালে তিনি মুসলিম লীগে যোগ দেন এবং পাকিস্তান আন্দোলনে সক্রিয়ভাবে অংশ নেন। তিনি বঙ্গীয় আইন পরিষদের সদস্য নির্বাচিত হয়েছিলেন। পাকিস্তান প্রতিষ্ঠার পর তিনি পূর্ববাংলা আইন পরিষদ এবং পাকিস্তান গণপরিষদের সদস্য নির্বাচিত হন। এছাড়া তিনি পূর্ববাংলা মুসলিম লীগের প্রেসিডেন্ট হিসেবেও দায়িত্বপালন করেছেন।


title: মুহাম্মদ আবদুল্লাহিল বাকী

text: মুহাম্মদ আবদুল্লাহিল বাকী দেশ বিভাগের পূর্বে বিভিন্ন আহলে হাদিস সম্মেলনে উল্লেখযোগ্য ভূমিকা রেখেছেন। ১৯৩৫ সালে রংপুরের হারাগাছে অনুষ্ঠিত উত্তরবঙ্গ আহলে হাদিস সম্মেলনে তিনি সভাপতি ছিলেন। পাকিস্তান প্রতিষ্ঠার পর তিনি পূর্ববাংলা জমিয়তে আহলে হাদিস গঠনে সহায়তা করেছেন।


title: মুহাম্মদ আবদুল্লাহিল বাকী

text: তিনি বাংলা ছাড়াও আরবি, ফারসি, উর্দু ও ইংরেজি ভাষায় দক্ষ ছিলেন। আল-এসলাম পত্রিকায় তাঁর প্রবন্ধ ছাপা হত।। "পীরের ধ্যান" নামে তিনি একটি পুস্তিকা প্রণয়ন করেছিলেন।


title: মুহাম্মদ আবদুল্লাহিল বাকী

text: মুহাম্মদ আবদুল্লাহিল বাকী ১৯৫২ সালের ১ ডিসেম্বর ইন্তেকাল করেন।


title: সাইয়েদ নাজীর হুসাইন

text: সাইয়েদ নাজীর হুসাইন (১৮০৫-১৯০২) ভারতের একজন ধর্মীয় নেতা এবং উপমহাদেশের অন্যতম শ্রেষ্ঠ হাদিসবিশারদ ছিলেন। তিনি শিয়া পরিবারে বেড়ে উঠলেও পরবর্তীতে শিয়া বিশ্বাস ত্যাগ করেন এবং সুন্নি মতে দীক্ষিত হন। সাদিকপুরে তাঁর শিক্ষাজীবনের সূচনা ঘটে। এরপর ১৮২৬ সালে দিল্লীতে পড়াশোনা করেন। তিনি আহলুল হাদিসদের একটি মহাশক্তিধর আন্দোলনের প্রধান ছিলেন। তিনি ছিলেন সর্বজন শ্রদ্ধেয় আলেম ও বুদ্ধিজীবী। তাঁর অধীনে শত শত ছাত্র অধ্যয়ন করতেন যাদের অনেকে আফগানিস্থান, হিজাজ, কাশগর, মিসর, ইরান, নজদের মতন স্থান থেকে এসেছিলেন। তাঁর উপাধি ছিলঃ শাইখুল হাদিস, মিয়া ছাহেব, শামসুল উলামা, শাইখুল কুল ফিল কুল। তাঁর রচিত প্রসিদ্ধ গ্রন্থটি হলঃ “মিয়া’রুল হক”। তাঁর দেয়া ফাতাওয়া-সমূহ “ফাতাওয়ায়ে নাজীরিয়াহ” নামে সংকলন করা হয়। ১৯০২ খ্রিস্টাব্দে তিনি ইন্তেকাল করেন।


title: ওয়াল্টার হার্মান শটকি

text: ওয়াল্টার হার্মান শটকি একজন জার্মান পদার্থবিজ্ঞানী। তিনি ১৯১৫ সালে স্ক্রীন গ্রিড ভ্যাকুয়াম টিউব এবং ১৯১৯ সালে পেন্টোড উদ্ভাবন করেন।


title: ওয়াল্টার হার্মান শটকি

text: শটকি হামবোল্ড ইউনিভার্সিটি অব বার্লিন থেকে পদার্থবিজ্ঞানে ১৯০৮ সালে ব্যাচেলর্স এবং ১৯১২ সালে পিএইচডি ডিগ্রি অর্জন করেন। তিনি ১৯১২ থেকে ১৯১৪ সাল পর্যন্ত ইউনিভার্সিটি অব জেনা তে ডক্টরেটোত্তর গবেষণা করেন। তিনি ১৯২১ থেকে ১৯২৩ সাল পর্যন্ত ইউনিভার্সিটি অব উর্জবার্গ এ শিক্ষকতা করেন। তিনি ১৯২৩ থেকে ১৯২৭ সাল পর্যন্ত ইউনিভার্সিটি অব রোস্টক এ অধ্যাপক হিসেবে কর্মরত ছিলেন।


title: আলী ইবনুল কাত্তান

text: আবুল হাসান আলী ইবনে মোহাম্মদ ইবনে আল-কাত্তান আল-ফাছি (মৃত্যুঃ ১২৩১ খ্রিঃ) মরক্কোর আল-মোহাদ খিলাফতের সময়কার একজন ইমাম, মুহাদ্দিস এবং উলামাদের নেতৃস্থানীয় ব্যক্তি ছিলেন। তিনি ৬২৮ হিজরি সনে কর্ডোবাতে জন্মগ্রহণ করেন এবং ফেজ নগরীতে বসবাস করতেন।


title: আলী ইবনুল কাত্তান

text: তাঁর গুরুত্বপূর্ণ দু’টি গ্রন্থের নাম "কিতাব আল-নাজার ফি আহকাম আল-নাজার বি-হাসসাত আল-বাসার" এবং “বায়ান আল-ওয়াম ওয়াল ইহাম আল ওয়াকি’ইন ফি কিতাব আল-আহকাম”।


title: যাইনুদ্দিন আল-ইরাকী

text: হাফিয যাইনুদ্দিন আব্দুর রহিম আল-ইরাকী (৭২৫-৮০৬ হিঃ/ ১৩২৫-১৪০৪ খ্রিঃ) ১৩২৫ খ্রিস্টাব্দে ইরাকের একটি কুর্দি পরিবারে জন্মগ্রহণ করেন। পরবর্তীতে তিনি কায়রোতে স্থানান্তরিত হন। তিনি তৎকালীন সময়ের একজন নেতৃস্থানীয় শাফেয়ী (ফিকাহ-এর) পণ্ডিত এবং বড় মুহাদ্দিস ছিলেন। তাঁর ছাত্রদের মধ্যে ইবনে হাজার আল-আসক্বালানি উল্লেখযোগ্য।


title: যাইনুদ্দিন আল-ইরাকী

text:
তাঁর রচিত যুগশ্রেষ্ঠ গ্রন্থটির নাম “আল মুঘনি আন-হামলিল আসফার ফিল আসফার ফি তাখরীয মা ফিল-ইহইয়া মিনাল আখবার”। এই গ্রন্থটি সম্পন্ন করতে ১৩ বৎসরের অধিক সময় লেগেছিল। প্রথম ও আসল গ্রন্থটি ১৩৫০ সালে লেখা শেষ করেন। ১৩৫৯ সালে তা আবার সংক্ষিপ্ত আকারে লিখেন।
তিনি “মুকাদ্দিমা ইবনুস সালাহ”-কে ১ হাজার লাইনের একটি কাব্যগ্রন্থে রূপ দান করেন যা “আলফিয়াতু ইরাকী” নামে পরিচিত।


title: যাইনুদ্দিন আল-ইরাকী

text: যাইনুদ্দিন আল-ইরাকী ৭৮ বৎসর বয়সে ১৪০৩ খ্রিস্টাব্দে মৃত্যুবরণ করেন।


title: বরিস স্পাস্কি

text: বরিস ভাসিলিভিচ স্পাস্কি (; জন্ম: ৩০ জানুয়ারি, ১৯৩৭) লেনিনগ্রাদে জন্মগ্রহণকারী বিখ্যাত রুশ দাবাড়ু ও গ্র্যান্ডমাস্টার। ১৯৬৯ থেকে ১৯৭২ সময়কালে দশম বিশ্ব দাবা চ্যাম্পিয়নের শিরোপাধারী ছিলেন। এছাড়াও সাবেক বিশ্ব চ্যাম্পিয়নদের মধ্যে বরিস স্পাস্কি সর্বাপেক্ষা প্রবীণতম।


title: বরিস স্পাস্কি

text: ১৯৬১ ও ১৯৭৩ সালে দুইবার সোভিয়েত দাবা চ্যাম্পিয়নশীপের শিরোপা লাভ করেন। এ চ্যাম্পিয়নশীপের প্রবেশদ্বার হিসেবে পরিচিত প্লে-অফ খেলায় ১৯৫৬ ও ১৯৬৩ সালে পরাজিত হন। এছাড়াও ১৯৫৬, ১৯৬৫, ১৯৬৮, ১৯৭৪, ১৯৭৭, ১৯৮০ ও ১৯৮৫ সালের বিশ্ব দাবা চ্যাম্পিয়নশীপে প্রতিদ্বন্দ্বিতা করেন।


title: বরিস স্পাস্কি

text: বিশ্ব চ্যাম্পিয়ন হবার পূর্বে ১৯৬৯ সালে তিগ্রেন পেত্রোসিয়ানকে পরাজিত করেন। এরপর ১৯৭২ সালে ফিশার-স্পাস্কি খেলায় শিরোপা হারান তিনি। ১৯৭৪ সালের ক্যান্ডিডেটস টুর্নামেন্টের সেমি-ফাইনালে আনাতোলি কারপভের কাছে পরাজিত হন। ১৯৭৬ সালে নিজ দেশত্যাগ করে ফ্রান্সে অভিবাসিত হন ও ১৯৭৮ সালে ফরাসী নাগরিকত্ব লাভ করেন। তারপরও তিনি প্রতিযোগিতায় অংশগ্রহণ অব্যাহত রাখেন। কিন্তু বিশ্ব শিরোপার লড়াইয়ে বড় ধরণের প্রতিদ্বন্দ্বিতা করতে পারেননি। ২০১২ সালে ফ্রান্স থেকে তিনি পুণরায় স্বদেশে নিবাস গড়েন।


title: বরিস স্পাস্কি

text: স্পাস্কি রুশ পিতামাতার সন্তানরূপে লেনিনগ্রাদে (বর্তমানে: সাংক্‌ত পিতেরবুর্গ) জন্মগ্রহণ করেন। পিতা ভাসিলি ভ্লাদিমির আলেকজান্দ্রোভিচ স্পাস্কি পেশায় সামরিক বাহিনীতে কর্মরত ছিলেন। মা একতারিনা পেত্রোভনা স্পাস্কায়া বিদ্যালয়ের শিক্ষিকা ছিলেন।


title: বরিস স্পাস্কি

text: দ্বিতীয় বিশ্বযুদ্ধের সময়ে পাঁচ বছর বয়সে লেনিনগ্রাদে দাবায় হাতেখড়ি নেন। ১০ বছর বয়সে লেনিনগ্রাদে প্রদর্শনী খেলায় সোভিয়েত চ্যাম্পিয়ন মিখাইল বটভিন্নিককে পরাজিত করে সকলের মনোযোগ আকর্ষণ করেন। শুরুতে ভ্লাদিমির জাকের কাছে প্রশিক্ষণ নেন। দশ বছর বয়সে থেকেই দিনের বেশ কয়েকঘন্টা শিক্ষকতুল্য কোচদের সাথে সময় কাটাতেন। সর্বকনিষ্ঠ সোভিয়েত দাবাড়ু হিসেবে প্রথম-শ্রেণীর র‌্যাঙ্ক (বয়স ১০), ক্যান্ডিডেট মাস্টার র‌্যাঙ্ক (বয়স ১১) এবং সোভিয়েত মাস্টার র‌্যাঙ্ক (বয়স ১৫) লাভ করেন। ১৯৫২ সালে পনের বছর বয়সে রিগায় অনুষ্ঠিত সোভিয়েত চ্যাম্পিয়নশীপের সেমিফাইনালে ৫০ শতাংশ স্কোর করেন। একই বছরে লেনিনগ্রাদ চ্যাম্পিয়নশীপে দ্বিতীয় স্থান দখল করেন। এতে, বটভিন্নিককের কাছ থেকে উচ্ছসিত প্রশংসা লাভ করেন তিনি।


title: বরিস স্পাস্কি

text: ১৯৫৩ সালে ষোলো বছর বয়সে আন্তর্জাতিকে পর্যায়ে তাঁর অভিষেক ঘটে রোমানিয়ার বুখারেস্টে অনুষ্ঠিত ১২/১৯ নিয়ে লাজলো সাবো'র সাথে যৌথভাবে চতুর্থ স্থান দখল করেন। ঐ প্রতিযোগিতায় তাঁর প্রশিক্ষক আলেকজান্ডার তলুশ শিরোপা জয় করেন। বুখারেস্টে পরাজিত হওয়া ভাসিলি স্মাইলভকে পরের বছরের বিশ্ব চ্যাম্পিয়নশীপের লড়াইয়ের পূর্বেকার পর্বে আবারো পরাজিত করেন। এরফলে ফিদে কর্তৃক আন্তর্জাতিক মাস্টার (আইএম) উপাধি পান। ১৯৫৫ সালে মস্কোয় অনুষ্ঠিত ২২তম সোভিয়েত চ্যাম্পিয়নশীপে প্রথমবারের প্রচেষ্টাতেই ১১//১৯ নিয়ে স্মাইলভ ও এফিম গেলারের পর তৃতীয় স্থান পান। এরফলে পরবর্তী বছরে অনুষ্ঠিত গোটেনবার্গ ইন্টারজোনালে অংশগ্রহণের সুযোগ এনে দেয়।


title: বরিস স্পাস্কি

text: গোটেনবার্গে অনুষ্ঠিত প্রতিযোগিতায় ১১/২০ নিয়ে ৭ম স্থান দখল করে ১৯৫৬ সালে আমস্টারডামের ক্যান্ডিডেটস প্রতিযোগিতায় খেলার সুযোগ লাভ করেন ও স্বয়ংক্রিয়ভাবে গ্র্যান্ডমাস্টার পদবী লাভ করেন।


title: বরিস স্পাস্কি

text: জানুয়ারি-ফেব্রুয়ারি, ১৯৫৭ সালে মস্কোয় অনুষ্ঠিত ২৪তম সোভিয়েত ফাইনালে ১৩/২১ লাভ করে তলুশের সাথে যৌথভাবে চতুর্থ স্থান দখল করেন। অন্যদিকে ১৯৬০ সালে বিশ্ব শিরোপাধারী মিখাইল তাল তাঁর ছয় সোভিয়েত শিরোপার প্রথমটি লাভ করেন।


title: বরিস স্পাস্কি

text: স্পাস্কি সর্বমোট সাতবার সোভিয়েত অলিম্পিয়াড দলে খেলেছেন। তিনি তেরোটি পদক পেয়েছেন এবং ৭৩.৪০ শতাংশ নিয়ে ৬৯/৯৪ (+৪৫ -১ = ৪৮) স্কোর গড়েন।


title: বরিস স্পাস্কি

text: জীবনের শেষদিককার বছরগুলোয় দাবার দিকেই পূর্ণাঙ্গভাবে মনোনিবেশ ঘটান। ১৯৭৬ সালে তৃতীয় স্ত্রীকে সাথে নিয়ে ফ্রান্সে অভিবাসিত হন। ১৯৭৮ সালে ফরাসী নাগরিকত্ব লাভ করেন। ফ্রান্সের পক্ষেও দাবা অলিম্পিয়াডে প্রতিদ্বন্দ্বিতা করেন। পরবর্তীতে প্যারিসের কাছাকাছি মিউডনে স্ত্রী সহযোগে বসবাস করেন।


title: বরিস স্পাস্কি

text: ১৯৮৮ সালে ওয়েলিংটনে অনুষ্ঠিত খেলায় চান্ডলার ও এডওয়ার্ড গাফেল্ডের সাথে যৌথভাবে প্রথম স্থান দখল করেন। ১৯৮০-এর দশকের মাঝামাঝি সময় পর্যন্ত বিশ্ব র‌্যাঙ্কিংয়ের শীর্ষ দশে অবস্থান করতেন।